cinemax | Kameraren Atzean\nPosted: 23 urria, 2015 in TELESAILAK, THE KNICK\nEtiketak: cinemax, clive owen, steven soderbergh, the knick\nBigarren mailako garrantzia izan du itzulerako atalean istorioaren erdigune den Dr. Thackery medikuak, beste pertsonaiengandik urrun topatu dugu. Lehen denboraldian haritutako kontakizun koralak, ordea, posible egin du gainontzeko pertsonaien bitartez abiapuntu aberatsa eraikitzea. Jadanik euren izaera eta motibazioak markatzen dituzten gertaera erabakigarriak bizitu dituzte denek, ikuslearen begietara euren barne dilemak berasten dituzten bizipenak, eta horiei modu inspiratuan egin die erreferentzia Soderberghek itzulerako atalean, bereziki begirada eta plano egokien bitartez, norbere desioen inguruko ezkutuko esanahia mamitsuak iradokitzea lortu du. Telesailak lehen emanaldia maisutasunez osatu zuela orain baloratu dezakegu behar bezala, itzulerako atal bakarrean arrazismoa, abortua, droga menpekotasuna eta enpresarien negoziaketak bezalako gaiak konbinatu eta pertsonaien arteko erlazioek eman dezaketen joko dramatiko izugarria islatzea lortu du.\nPertsonaien arteko loturak sakontzearekin batera, XX. mende hasierako gizartearen konbentzioetan esploratzen jarraitu du telesailak. Protagonisten arteko erlazioak garai horretako ohitura eta tradizioen menpe daude erabat, sexu eta arraza konbentzioak erabakigarrienak. Medikuntzaren orduko izaera esperimentala ere kontakizunaren erdigunean dago eta mende bakarrean izandako bertigozko aurrerapenen inguruko hausnarketak plazaratzen ditu. Ebakuntza eszena gordin eta esplizituak xehetasun handiz osatuak daude eta halako egoera delikatuetan pertsonaien emozioek dimentsio are zabalagoa bat hartzen dute. Horrez gain, lanketa estetiko orokorra txalotzeko modukoa da. Kokaleku bakoitzaren argiztapena eta egoera bakoitza enkoadratzeko moduaren bitartez egoera dramatikoei jarraipena emateko abilezia izugarria erakutsi du Soderberghek. Une berean gertaera mordoa jazotzearen sentsazioa adimenez harrapatu dute eraikuntzaren txoko batetik bestera garraiatzen gaituzten plano sekuentzia laburrek.\nSoderberghek urteetan zehar zinemagintzan findu duen estilo pertsonala telebistaren formatu zatikatura aplikatzearen aldeko apustua egin eta izugarrizko emaitza lortu du. Dramatikoki, estetikoki eta sozialki kapa ezberdin mordoa esploratzen ditu The Knickek eta, itzulerako atalean, estreinako denboraldian landutako elementu guztiak beste maila batera eramateko asmoa berretsi du. Parekorik ez duen telesailak osatzeko estiloaren bitartez, zuzendari estatubatuarraren obrak aurrekaria ezarri dezake etorkizunean ildo bereko proposamenetan sakontzeko. Goza dezagun bere bikaintasunaz.


Oilaskoaren igoerarekin hasi ziren jaiak | El Diario Vasco\nTolosa GoierriOilaskoaren igoerarekin hasi ziren jaiak\nJuan Kruz Igerabidek bota zuen txupinazoa. / NÚÑEZ\nNÚÑEZADUNA. Jueves, 15 agosto 2019, 09:06\nAdunako Andre Mari jaiak atzo hasi ziren Oilaskoaren igoerarekin. Herritar ugari hurbildu ziren arratsaldean plazara lehenengoz ospatzen zen ekitaldia ikustera. Aurten Kukurruku oilaskoa jaitsi zen kanpandorretik udaletxeko balkoiraino. Forasteruak kuadrilla izan zen atzokoan pregoia botatzeko arduraduna, kuadrillen eguneko paella prestatzeko arduradunak izango baitira, eta Juan Kruz Igerabide idazleak bota zuen txupinazoa guztiei jaietan ondo pasatzea opa ondoren.\nJarraian, guztientzako goxokiak bota zituzten balkoitik eta buruhandiak atera ziren haurrekin jolastera. Gainera, pintxoak eta sagardo-dastaketa egon zen herri-afariaren aurretik.\nGaur Andre Mariaren Jasokundearen eguna ospatuko da Adunan. Goizeko 7:00etan diana joko dute herrian zehar, eta 11:00etan Meza Nagusia ospatuko da. Eguerdian haurrek dantza emanaldia eskainiko dute, eta ondoren, Axeri dantza dantzatuko dute herritarrek.\nArratsaldean, Tio Teronen Semeak taldeak ikuskizuna eskainiko du 18:30ean. Ondoren, 19:30ean, bertso jaialdia izango da Unai Agirre, Beñat Gaztelumendi, Alaia Martin eta Unai Mendizabal bertsolariekin. Gai-jartzailea Amaia Agirre izango da. Gaueko 22:30ean 'Zoaz pake santuan!' antzerkia izango da.\nHaurrek ederki pasatu zuten salto eta jolasean Amezketan\nSan Bartolome eguna ospatuko dute gaur bidaniarrek\nHaurrentzako jolasekin abiatu ziren Goiazko jaiak Pilota eta paella-jatea Baliarraingo Andra Mari jaien hasieran


Larunbata, 2018eko maiatzak 26\nAMASA-VILLABONA 2017-08-28 10:24\nAhozkotasuna, flowa eta hedabideak\nBertsoa osatzeko sormen prozesuan eragina duten alderdiak izan zituzten hizpide abuztuaren 25ean Eñaut Agirre, Jon Martin eta Oihana Iguaran bertsolari eta ikertzaileek:\nKronika (Amaia Goikoetxea Azpeitia, Mintzola Ahozko Lantegiko komunikazio saila):\nEñaut Agirre, Oihana Iguaran, Jon Martin eta Karlos Aizpurua, joan zen ostiralean Donostian.\nBertsolarien sormenaren inguruan aritu ziren ostiralean Mintzolak antolatutako Bertsolarien kantaera eta sormena ikastaroaren bigarren egunean, UPV/EHU Uda Ikastaroen baitan. Miramar Jauregian bildutako Eñaut Agirre, Jon Martin eta Oihana Iguaran bertsolari eta ikertzaileek alderdi ezberdinei erreparatu zieten sormenaz aritzeko; hala, ahozko hizkeraren ezaugarriez, flow egoeraz eta hedabideen agenda settingak bertsolariaren jardunean duen eraginaz aritu ziren.\nEñaut Agirrek ekin zion ikastaroko bigarren egunari. Izatez bertsogintza ahozko hizkeratik eratorrikoa izanik, berauk eskaintzen dituen baliabideak bertsotarako zein erabilgarri izan daitezkeen azaldu zuen. “Garai batean jakintza konpartitua memorian zegoen eta zer egin behar zen hura gordetzeko? Errepikatu behin eta berriz”. Harekin batera, ahozko hizkerak eta batez ere euskarak oso bere dituen ezaugarri eta estrategiak azaldu zituen: besteak beste, koherentzia narratiboa jarraitu beharrik eza edota ahozko formulak, unean uneko testuinguruak horretarako bide emanda. Mintzola Ahozko Lantegiak eta UPV/EHUko Ikerkuntza eta Euskara Errektoreordetzek zein Mikel Laboa Katedrak esleitutako ikerketa kontratuarekin doktore-tesia egiten dihardu Agirrek.\nJon Martinek ere Mintzolak eta Laboa Katedrak eskainitako ikerketa sariarekin osatu du bertsolariaren flow egoeraren inguruko lana. Mihály Csíkszentmihályi poloniarrak ezagun egindako kontzeptua bertsogintzara ekarri du Martinek. Flow egoera bertsolariak gaia entzuten duenetik kantuan hasten den arte esperimentatzen duen kontzentrazio goreneko egoera da, non gozamena sentitzen duen. Flow egoerako dimentsio ezberdinak aztertu ditu –helburuak, feedbacka, denboraren distortsioa, kontrola, gozamena…- horretarako egokitutako FSS2 metodologiaren bitartez, eta ondorioak atera, 100 galdetegiren emaitzak bildu eta aztertuta. “Bertsolariek flow egoera bizi dute baina kasu honetarako neurgailua ere hobetu daiteke; esate baterako, bertsolarien jardunean denbora hain garrantzitsua izanik, haren distortsioa ez da horrenbestekoa”, azaldu du. Azterketa kuantitatibo honen emaitzetan txapelketa eta plazako jardunean edota generoen arteko ezberdintasunak ere atzeman ditu. “Gozamenari, kontrolari eta feedbackari dagokionez, emakumezkoek gizonezkoek baino flow egoera baxuagoak dituzte”.\nHedabideen gaitegiak bertsolarien jardunean zer nolako eragina duen aztertzen dabil Oihana Iguaran doktoregaia eta bere lanaren berri eman zuen ikastaroaren atsedenaren ostean. “Testuinguruak ikaragarri eragiten dio bertsolariari edo behintzat bada kudeatu beharreko zerbait” azaldu zuen Iguaranek. Testuingurua izan liteke unean unekoa zein partekatzen den mundu erreferentziala eta horien arabera zein bertsolariaren funtzio eta motibazioaren arabera, kantatu beharrekoaren “kalkulua” egiten du bertsolariak. Zenbaitetan hedabideek eskaintzen duten diskurtsoaren aldean bertsolariek alternatiboa eraikitzen badute ere, ez da beti horrela izaten: “hedabideen artean agenda settinga ere oso ezberdina da eta batzuekin bat egiten dute bertsolariek”. Unean uneko gaitegiak bertsoetan duen eragina sumatzeko, Bizkaiko eta Nafarroako Bertsolari Txapelketetako adibideak ekarri zituen Iguaranek.\nHiru hizlariak bertsolariak izanik, bertsoaren sormen prozesua gertutik bizi izan dute Agirrek, Martinek zein Iguaranek eta horretaz aritu ziren Karlos Aizpurua ikastaroko zuzendariak gidatutako mahai-inguruan. Plazaz plazako ohiko jardunean “bertsolari eta gai-jartzailearen artean maiz egon ohi den komunikazio falta” seinalatu zuen Iguaranek: “bertsolari jakin batzuei barre egiteko gaiak jarri ohi zaizkie eta beste batzuei hausnarketakoak” eta agian bertsolari horiek dituzten beste gaitasun batzuk itzalean geratzen direla adierazi zuen. Agirre ere ados agertu zen eta gaiak “modu gordinean” jartzearen alde azaldu, bertsolariak helduleku gehiago izan ditzan.\nHitzaldietan aipatutako kalkulua feedbackarengandik baldintzatua egon daiteke baina deserosotasun edo ozpin puntu bat ere ez al luke behar, ordea, saioak? “Autozentsura dexente egin ohi diot nire buruari", adierazi zuen Martinek, “zenbait borroka hartu ditzaket nahikoa ahalduntuta sentitzen banaiz, baina gehienetan lantzaren punta beste batzuk hartu ohi dute. Gatazkaren baten inguruan osatutako saioetan ere zenbaitetan kontuz ibili behar da, besteak beste, saio hori inora iritsiko ote den ez dakizulako…, suaren gainean dantzan zabiltza zenbaitetan”.\nForma eta edukia, azala eta mamia. Ikastaro honetan ikusi eta entzun zenez, biak ala biak bertsoaren osotasunean funtsezko.\nBertsolaritza ikertu nahi? aurtengo deialdia, abian\nIkastaro honetan parte hartu duten ikertzaile gehienak Mintzolak eta UPV/EHUk esleitutako ikerketa sari eta kontratuei esker gauzatu dituzte beren lanak. Datorren ikasturte honetan erronka berri bati heldu eta bertsolaritza ikertu nahiko bazenu, adi aurtengo deialdiari, abian da-eta. Informazio osoa topatuko duzu www.mintzola.eus atarian.


Beste milaka kriptodiruen gisara, esfera numerikoan trukaturiko moneta dugu bitcoina. Diru hauek bideratu espekulazio arriskutsuaz gain, ingurumenean eragindako kalteak dira deitoragarriak. Bitcoinaren funtzionamendua bera dugu problematikoa, aitzina egin ahal izateko milaka eta milaka ordenagailu dabiltzalako gau eta egun pizturik. Eman dezagun, Google bilaketa zerbitzuak baino hamar aldiz elektrizitate gehiago behar ditu bitcoinak. Klima larrialdiaren testuinguruan are jasangaitzagoa dugu errealitate birtual erreal hau.\nKriptodiruak biderkatuz eta klima larrialdia saihestezina bihurtzen ari zaizkigun honetan, ezinbestekoa zaigu moneta hauek ingurumenean ondorioztaturikoa azaltzea. Bi hitzez laburbildu daiteke esfera birtualak mundu errealean eragindakoa: katastrofe ekologikoa. Hain zuzen, sekulako energia behar du kriptodiruak aitzina egin ahal izateko. Konparazione, urte batez bitcoinak bideratzeko behar duen energia Zeelanda-Berriak edo Norvegiak urtean kontsumiturikoaren heinekoa da, Cambridgeko Unibertsitatearen kalkuluen arabera. Bitcoin transakzio batek 735.121 visa transakzioren kostu ekologikoa du, beti ere unibertsitate honek sorturiko Cambridge Bitcoin Electricity Consumption Index indizearen arabera.\nARGIAren 2748. aleko “Burbuila lehertu daitekeela jakin arren, bitcoina moneta ofizial bihurtu du El Salvadorrek” erreportajean bitcoinaz eta orokorkiago kriptodiruaz aritu ginen, El Salvador herriak moneta ofizial gisa izendatu izana estakuru harturik. Ekonomiaren eta geopolitikaren ikuspuntutik begiraturik, ondokorako utzi genuen ekologikoki aztertzekoa, moneta birtualek dakarten hondamen ekologikoa ezin dezakegulako bi lerroz laburbildu. Bitcoinaren –eta beste kriptodiru gehienen– funtsa eta funtzinamendua bera dira arazo. Hain zuzen, eremu birtualean eta kontrolatzeko eragilerik gabekoa izanik –estatuen eta hauen banku zentralen kontrolak saihestea zuten sortzaileek helburu– bestelako segurtasun sistema bat dute planteaturik, kalkulu matematikoen asmatzean datzana. Algoritmoen bidez segurtatzen da iruzurrik ez egotea: bitcoin bat erosterakoan, kriptodiruaren sareko kideek –meatzari deitutakoek– jasotzen dute informazioa, ahal bezain laster asmatu beharreko kalkulu matematiko batekin –proff of work edo “lanaren froga” deitutakoa–. Egun eta gau pizturik eta aktibitatean dabiltzan milaka ordenagailuk dute meatzari-en betebeharra segurtatzen –kopuru zehatza ezezaguna izanik ere, milioi bat ordenagailu badirela diote eremu birtual hau hurbiletik segitzen dabiltzanek–. Hori horrela, urtean Google baino hamar aldiz gehiago elektrizitate behar dute bitcoinek: 128 TWh urtean, Googlek 12,2 TWh behar dituenean.\nOkerrena: arazoa larrituz doala, pentsatua izan den modura, geroz eta erakargarriagoa izan eta geroz eta elektrizitate gehiago galdetzen duelako. “Bitcoinaren energia-gastua estuki lotuta dago haren truke-balioari: balioa bost aldiz handitu zaio urtebetean, eta horrek meatzari berriak erakartzen ditu, gero eta ordenagailu ahaltsuagoekin gainera”, irakurri daiteke Reporterre komunikabideko Le bitcoin, monnaie virtuelle mais gouffre environnemental réel (“Bitcoina, moneta birtuala baina ingurumenarentzako amildegi erreala”) artikuluan. Bitcoinaren sortzaileak hala erabakirik, meatzari kopurua emendatu arau zailtzen da asmatu beharreko kalkulua, horretarako geroz eta teknologia ahaltsuagoak ukaitera behartuz. 2008an, moneta sortu zutenean ordenagailu klasiko bat nahikoa baldin bazen, gaur egun anitzez teknologia eragikorragoak behar dira.\n“meatzarien baserriak”: energia jale ikaragarriak\nBenetako industria bilakaturik da proff of work edo “lanaren froga” deituriko fasea. Kalkuluak asmatzeko makineria geroz eta indartsuagoak dituzte, kostu ekologiko ikaragarri handiak eraginez. Handienetarikoa, AEBetako Texasen kokaturiko Northern Data izenekoa dugu, milaka ordenagailuz beterik den “baserri” edo hangar bat, eta Energy.gov webgunearen kalkuluei segi, urtean 1 GWh kontsumitzen duena –3,1 milioi plaka fotovoltaikok ekoiztutakoaren heina–.\nOrdenagailu hauek guztiek berotasuna eragiten dute eta hozketa sistema berezi baten beharra dute tenperatura hotza segurtatzeko eta horrela ordenagailu eta zerbitzarietan gain-beroketak sortutako arazoak ekiditeko. Ezaguna da hozketa sistema ere dugula ingurumenarentzat kaltegarria. Ekoizpenak elektrizitate faktura handiak ondorioztatzen dituelako, energia merkea duten herrietara edota herri hotzetara deslokalizatzen dituzte “meatzari-en baserriak”. Orain arte –hots, aurtengo iraila arte, kriptodiruak debekatu eta meatzaritza ilegalizatu arte– Txina izan da bitcoinaren el dorado-a, ikatz-meategi kutsakorretan oinarriturik. Meatzaritza-ren %65 eta %80 artean bertan ekoiztua dela kalkulatzen da.\nHondamendi ekologikoa ezin gordea dutela, Glasgow hirian azaroan iraganen den COP26 Nazio Batuen Konferentziarako nahi lukete akordio bat adostu kriptodiruaren esparruko eragileek –beti bezala, arazoa berdez pintatzeko gisan–. Bide ezberdinak dituzte jorraturik: energia berriztagarriena, zein karbono isurketak konpentsatzeko karbono kredituena. Pierre Boulet informatikariarentzat greenwashing logikan gara: “Energia deskarbonizatua erabiltzen bada ere, beste gauza batzuetarako balio lezakeen energia da. Meatzaritza-rako hartutako energia horrek egitura berriak eraikitzea sustatzen du, energia gehiago sortzeko”. Iritzi bera du Jean-Paul Delahaye irakasleak ere: “Batzuetan zentralak, eguzki-panelak, turbina eolikoak edo beste batzuk sortzea bultzatzen du meatzari-en eskariak, beti ere kalkuluen kalkulatzeko bakarrik erabilgarriak direnak”. Korii komunikabideko En quête de respectabilité, le bitcoin se tourne vers le nucléaire (“Errespetagarritasunaren izenean, nuklearraren hautua egin du bitcoinak”) artikuluan argiki azaldua da AEBetako zentral nuklearrekin hitzarmenak pasatzen dabiltzala meatzaritza-ren arloko eragileak. Definizioz energia berdea da nuklearra, karbonorik ez duelako ondorioztatzen –baina ez dira hain berde ondorioztaturiko hondarkinak eta istripu nuklearrak–. Erran gabe doa, ordenagailu eta bestelako material informatikoa ere dela ekologikoki kaltegarria, besteak beste, hauetan diren lehengai mineralen ustiapenak sekulako kutsadura eragiten duelako, erabilitako produktu kimikoengatik.\nMoneta birtualen erabilpena gutxiengo ttipi baten errealitatea deino hitz egin dezakegu gehiegi larritu gabe. Baina garapenak segituz gero, laster eramangaitza bihurtuko litzaiguke: orokortzeak eskatuko luke zortzi aldiz Frantziako energia kontsumoa edota bi aldiz AEBena, Institut Mines Télécom institutoaren arabera.\nKanal hauetan artxibatua: Ingurumena | Nazioartea | Ekonomia


Dantza propioak izanen dituzte Iruñeko sanferminek — dantzan.eus\nHemen zaude: Hasiera › Hemeroteka › Dantza propioak izanen dituzte Iruñeko sanferminek\nDantza propioak izanen dituzte Iruñeko sanferminek\nDantzan.eus atariak jakinarazi duenez, zazpi dantzak osatuko dute zikloa.\n"Aspaldiko asmoa" zuten sanferminetarako dantza propioak sortzearena: "Kasik, Iruñeko ondare koreografikoa aberasteko lanean hasi ginenean hura izan zen gure lehen erronka". Lehenago heldu ziren Sanfermin Aldapakoaren ezpata-dantza, Sanblas eta Sanjoan bezperako soka-dantzak eta 3 Burgoen soka-dantza, eta gaur aurkeztu dute sanferminetako trokeo-dantza.\nZazpi dantzak osatuko dute zikloa: sarrera-irteera egiteko paseoa, makil-txikien dantza, makil-handiena, brokel eta ezpata-dantza, zinta-dantza, arku-dantza eta giza dorrea. Dantzak atontzeko garaian bertso eta herri-kantuen doinuak baliatu dituzte, eta horien izenak eman dizkiete dantzei ere. Launaka aurkeztuko dira, uztailaren 7an eta 14an eta San Saturnino egunean (azaroaren 29an).\nZortzi dantzarik egiten dituzte trokeo-dantzak, eta bi lerrotan kokatzen dira, makilak, ezpatak, arkuak edo dantzetarako beste tresna batzuk eskuan dituztela. "Bobo" izeneko pertsonaia batek gainbegiratzen ditu dantzak, eta zenbaitetan parte harten du. Dantzan lekuak trukatzen dituzte dantzariek; izan ere, hori da dantza-mota horren ezaugarri nagusia.\nDoinuak hautatzean konturatu ziren denek bazutela zerbait komunean. Guztiak dira Nafarroa, Lapurdi eta Zuberoako mugakoak. Wegbunean azaldu dutenez, Jesus Ramosek egindako dokumentazio bilketari esker badakite, XVII. eta XVIII. mendeetan, dantzari asko joan ohi zirela Iruñera Iparraldetik; Garazitik, Donibane Lohizunetik eta Ortzaizetik, besteak beste: "Dantza hauekin sanferminak alaitzera heldu izan diren eta heltzen diren lehenagoko eta oraingo musikari eta dantzari horiei guztiei gorazarre egin nahi diegu".\nEskerrak eman dizkiete lagundu dieten guztiei; tartean, Aritz Ibañezi, "proiektua imaginatu eta zuzentzegatik"; Argiako maisuei, Juan Antonio Urbeltz buru; Oier Araolazari eta Claude Iruretagoienari, "haien pazientzia eta oharrengatik"; Patxi Labordari, "azken hilabeteetako aholku eta proposamen ezinbestekoengatik"; Julen Fagoagari eta Ihitz Iriarti, "haien ekarpen zehatz eta egokiengatik"; eta Julen Leuzari, doinuen moldaketengatik.\nDantzariak Iruñeko udaletxeko plazan. Jagoba Manterola / Argazki Press


AEK-k indarrean du 2019-2023 epealdirako berdintasun-plana\nAEK-k dagoeneko abian du datozen lau urteotan garatuko duen berdintasun-plana, AEKren eguneroko funtzionamenduan ikuspegi feminista txertatzeko asmoz egina. Planaren xede nagusia da erakundean ikuspegi feminista ezartzeko bideak urratzea, kideen aukera-berdintasunean urrats sistematikoak emanez. Hau da, berdintasuna bermatuko duten neurriak hartzea eta horiek AEKren eguneroko jardunean txertatuta geratzea.\nPlanaren oinarrian, joan den ikasturtean osatutako diagnostikoa eta erakundean bertan jasotako ekarpenak daude. Hurrengo lau ikasturteetan garatuko den plangintzaren bidez, hortaz, AEK-k xede hauek erdietsi nahiko lituzke: erakundeak eskaintzen dituen zerbitzu guztietan ikuspegi feminista txertatuta egotea; iruditegian zein komunikazioan, eta AEK-k antolatzen dituen ekimenetan, bikain aritzea; eta, azkenik, erakundearen kulturan, egituran eta AEK-ko kideen lanaren nahiz bizitza familiarraren eta pertsonalaren antolaketan aurrerapauso nabarmenak egitea.\nPlanak zeharkako izaera dauka, eta erakundean bertan eratu den berdintasun-batzordeak egingo du haren jarraipena.\n'Solaskide' programaren hitzarmena sinatu dute Nafarroako Hezkuntza Sailak eta AEK-k\nNafarroako Gobernuko Hezkuntza Sailak eta AEK-k ahozkotasuna euskaraz lantzeko “Solaskide” programaren hitzarmena sinatu dute.\nEgitasmoa lurralde osoko ikastetxeetan eskaintzen da eta Bigarren Hezkuntzako eta Batxilergoko A, B eta D ereduetako ikasleek hartuko dute parte. Gazteek mintzamena lantzea da xedea eta ikasleen adierazteko ahalmena hobetzeko ahozkotasuna indartzeko ekintzak gauzatuko dira.\nHezkuntza programa honetan, 2020an zehar eta eskola orduetan, 78 eskola taldek hartuko dute parte, talde bakoitzari 18 saio eskainiko zaizkio.\nIrudian, Gil Sevillano, Hezkuntzako zuzendari nagusia, Alizia Iribarren, AEK-ko koordinatzailea,eta Carlos Gimeno Gurpegi, Nafarroako Gobernuko Hezkuntzako kontseilaria. Irudia: Nafarroako Gobernua.\nMertxe Mugika Balanzategik jaso du aurtengo Bai Euskarari sarietako bat\nAste honetan izan den ekitaldian, Bai Euskarari Elkarteak etxe honetako kidea saritu du, Mertxe Mugika Balanzategi, AEKren koordinatzaile nagusi ohia. Harekin batera, Bordatxo jatetxea eta ABB Nieseen enpresa saritu ditu.\nHona hemen Bai Euskarari Elkarteak zabaldutako mezua: "Euskarari ekarpen handia egiten dioten pertsonak saritu ditugu urtero eta aurten, bereziki, lan-munduarekin ere lotu nahi izan dugu sari hau. Izan ere, Mertxe Mugika Euskal Herriko kooperatiba handienetariko bateko buru izan baita. Mugikak AEK-ko koordinatzaile nagusiaren postua utzi zuen irailaren 30ean, 13 urte egin ostean. Urte horietan guztietan egin duen lana aitortzeko eman diogu aurten Bai Euskarari Saria".


Bergarako jaietako zapia, eskuragarri - Bergara - Goiena.eus\nBergarako jaietako zapia, eskuragarri\nIker Oñate 2017-06-02 10:21\nLehiaketaren irabazleak, zapiaren irudi eta lemarekin. Argazkia: Jardun.\nBergarako jaiek badute zapia. Azken urteetan lez, aurten ere jaietarako zapia aukeratzeko lehiaketa antolatu du Jardun euskara elkarteak. Horretarako, herritarren parte hartzea bultzatu gura dute egitasmoaren bultzatzaileek.\nBada, Maite Elorza eta Mikel Aginagalde dira aurtengo edizioko irabazleak. Batetik, Elorzak, bere marrazkiaren bidez, Bitorianatxori eman gura izan dio protagonismoa; herriko plazara heltzen ageri da, auto baten barruan. Irudi horrek, esan bezala, Aginagalderen leloa izango du lagun. Hala dio: Euskerian plazan etxoingo dotsut.\nSaria, bitan zatituta\nAntolatzaileen esanetan, lan nekeza izan da irabazlea aukeratzea; eta, hori horrela, saria bitan egitea erabaki dute. "Aurreko urteetako datuekin alderatuta, gora egin du parte hartzeak. Gainera, kalitate handiko lanak jaso ditugu. Ez da erraza izan irabazlea aukeratzea", gaineratu dute.\nOro har, antolatzaileak "pozik" daude aurtengo edizioarekin; eta eskerrak eman gura izan dizkiete lehiaketan esku hartu dutenei.\nMaiatzaren 26tik aurrera eskuragai daude Pentekoste jaietarako zapiak. Interesa duenak herriko hainbat tabernatan eros dezake berea, 3 euroren truke. 1.500 zapi atera dituzte.


Inazio Sarasua - Wikipedia, entziklopedia askea.\nInazio Sarasua Arruti (Orio, 1910eko apirilaren 25a - Orio, 1994ko irailaren 15a) oriotar patroi eta arraunlari handietako bat izan zen, Kontxako 11 Bandera irabazi baitzituen, 6 arraunlari zela eta beste bost patroi lanetan. Arrantzalea ez zen lehenengo patroia izan zela esaten da.\nOrio, 1910eko apirilaren 25a\nOrio, 1994ko irailaren 15a (84 urte)\n1930an egin zuen debuta Orioko traineruarekin eta Kontxan bigarren eta Bilbon irabazi egin zuen.\n1932an bakarkako bateletan arraun egiten hasi zen. Inazio Manterola "Txokolate" oriotarra zen orduko arraunlari onena bakarkako batelean eta honek animatu eta erakutsi zion estilo hortan arraun egiten. Berehala bihurtu zen Gipuzkoan jokaturiko ia estropada guztietako garaile, 1932an Zarautzen, 1933an Tolosa eta Irunen eta 1934ean Donostian eta Irunen. Hain handia izanik Sarasuak besteei ateratzen zien aldea, estropada mota hauek antolatzeari utzi zitzaiola. Orduan Ur-Kirolakek utzitako aulki mugikorreko skiffa probatu eta 1936an Espainiako txapelketa irabazi zuen. Berlingo Olinpiar Jokoetan parte hartzeko aukeratua izan zen eta Bartzelonan bidaia hastear zuela Espainiako Gerra Zibila hasi zenez etxera itzuli behar izan zuen.\nUrte haietan 1933 eta 1934ko Kontxako Banderak ere irabazi zituen.\nGerra Zibilaren ondoren Orioren mailak goian jarraitzen zuen eta Inazio Sarasua arraunlari finkoa zen San Nikolasen tostetan.Horrela iritsi ziren 1939, 1940, 1942 eta 1944ko Kontxako Banderak ere. Bilbo aldean ere hainbat estropada irabazi ziren.\n1944ean Espainiako Traineru Txapelketa abiatu zen eta Orio bigarren izan zen. 1946an txapeldun izan ziren, ordutik aurrera ordea Hondarribia eta Pedreña nagusitu ziren.\n40. hamarkadako azken urteetan trainerua atera ezinda ibili ondoren 1951ean Inazio Sarasua patroi zela talde gaztea osatu zen Kontxako estropadetarako eta irabazle atera ziren. Honek animatuta Bilbora joan ziren Espainiako txapelketa jokatzera eta han ere garaile izan ziren. Hurrengo urteanere garaipen biak lortu zituzten. 1953an ere pronostikoa berdina zen eta Kontxa irabazi zuten baina Espainiako txapelketarik ez zen jokatu.\n1954 urtea Sestaoko Iberiarena izan zen eta 1955ean Sarasua patroi zuen Oriok berriz irabazi zituen Kontxa eta Espainiako Txapelketa. Azkenengo garaipena 1958ko Kontxako Bandera izan zuen Inazio Sarasuak eta azken agerpena 1962ko Kontxa.\nKontxako Banderak (11):\nArraunlari (6): 1933, 1934, 1939, 1940, 1942 eta 1944.\nPatroi (5): 1951, 1952, 1953, 1955 eta 1958.\nEspainiako Traineru Txapelketa (4):\nArraunlari (1): 1946.\nPatroi (3): 1951, 1952, 1953.\nAzken aldaketa 4 abendua 2020(e)an, 01:28(e)tan\nOrriaren azken aldaketa: 4 abendua 2020, 01:28.


Maiatzaren Plazako Amen elkartearen zapia Argentinako ikur nazional gisa izendatu dute - Lander Arbelaitz | Lander Arbelaitz\nHasiera » Desobedientzia zibila » Maiatzaren Plazako Amen elkartearen zapia Argentinako ikur nazional gisa izendatu dute\nAtalak: Desobedientzia zibila, Memoria\n“Nahitaezkoa da herrialdeko sinboloen artean sartzea Maiatzaren Plazako Amen kideak ordezkatzen dituen zapi zuria, gure historia hurbileko mugimendu zentral baten adierazle gisa. Zapi hauek, dudarik gabe, dagoeneko ondare eta sentimendu herrikoiaren parte dira”, dio diputatuek onartu duten proiektuak.\nBorroka luze baten lekuko zuriak\nOrain hiru hamarkadatik ostegunero Buenos Airesko Maiatza Plazan elkartzen da kolektibo hau beren seme-alabentzat justizia eske. 1976 eta 1983 urteen artean iraun zuen diktaduran desagertarazi zituztela salatzen dute. Borroka honek emaitzak eman ditu, eta herrialde hegoamerikarra justizia eta erreparazioan bide egiten ari da. Diktaduran parte hartu zuten militarrak epaitzea lortu dute, eta 2012an Videla diktadore ohiari 50 urteko kartzela zigorra ezarri zioten bi adibide aipatzearren.\nBizirik ager daitezela.\nDiktaduran desagertarazi zituzten herritarren argazkiak.\nBideo honetan ikus daiteke nola borrokak fruituak dakartzan. Diktadura garaian desagertutako haur bat identifikatu eta bere nortasuna zehaztea lortu dutela adierazten duten unea.\nDiktadura garaiko militarrak urduri Hego Amerikan\nMaiatzeko Plazako Amei buruzko dokumental bat ondoren.


2019ko azaroaren 18a, astelehena | Ordua Euskal Herrian 23:00:40\nIngurumena > Landareak > Baratzea/Ortua > Lurra eta ongarriak\nHiztegi ugaritan ageri da. Ereiteko dagoen soroan egiten den sua. Alorrean erretzen den zabor piloa. Soroetan egiten den belar, sasi eta arduien errea, gero errautsak lurrean barreiatzeko. Soroan batutako zakarrak erretzea. Zerbait erein behar den soroetan, pilan ipinita, belar txar eta zaborreriaz egiten den sua. Zaborreriarekin, lur eta guzti, pila egin eta sua ematen zaio. Horri esaten zaio erretura. Edo errola, edo errelua.\nLandu behar den saila izakitu edo zopizartu, eta kendutako belarrak lur eta guzti egur pixka batekin egindako suaren gainean erre. Erreturaren tokian lurra gorri geratuko da eta sail guztian banatzen da, errauts gisara, ongarri on askoa.\nKanal honetan artxibatua: Lurra eta ongarriak\nLurra eta ongarriak kanaletik interesatuko zaizu...


Kontuan hartzekoa da Osasun Sailak jakinarazitako informazio hauetan ez direla balizko test azkarren emaitzak azaltzen. Arrasateko Ospitaleko Zuzendaritzak azaldu izan duenez COVID-19an positibo emandako pazienterik ez dago ingresatutako bertako erietxean. “Positibo den gaixoren bat ospitaleratu beharra izanez gero, Txagorritxu ospitalera bideratzen dira”. Positiboen inguruko txostena Ospitalizazioen inguruko txostena\nUrkullu lehendakaria Mondragon Korporazioan izan da, besteak beste, Mondragoni "ekonomia eta enplegua suspertzeko estrategiari begira, lankidetza" eskatzeko. Bilera Otaloran izan da. Mondragon Korporazioko Industria Kontseiluak Urkullu lehendakaria gonbidatu du, gaur egindako saiora. Topaketa Aretxabaletako Otalora eraikinean izan da. Eraikin horretan korporazioaren kooperatiba eta enpresa heziketarako zentroa dago. Bilkuran Arantxa Tapia Jaurlaritzako Ekonomiaren Garapeneko eta Azpiegituretako sailburua ere izan da. TUlankidek azpimarratu du "bilkura...\n‘Euspot’ ekimeneko bideoak online ikusgai\nEuspot (euskarazko spot lehiaketa), ekimenaren antolatzaileek azken asteetan jasotako bideoak bildu dituzte eta orain beraien web orriaren bitartez ezagutzera eman dituzte\nArrasatenIker - 2020-04-10 0\nGOIAN BEGO: NATI CORTES ARANA\nEskelakMarijo - 2020-04-16 0\nGoian bego: Iñaki Beitia Telleria\nEuskal Autonomia Erkidegoko Auzitegi Goreneko magistratuak eta Euskadiko Alderdi Komunistako idazkari nagusiak, Anguita Espainiako Alderdi Komunistako idazkari nagusi eta Izquierda Unidaren koordinatzaile...


BBK Open Science 2020 | BBK\nBBK Open Science 2020k zientzia ireki eta parte-hartzailerako bere programazioa zabaldu eta indartu du, urte osoan egingo diren eta asteburu honetan bertan hasiko diren dozenaka ekitaldi eta jarduerarekin. Gure amaldeko arbasoak identifikatzea, edizio genetikoko teknikak erabiltzea, landareen nerbio-sistema aztertzea, joko biotikoetan hastea, ‘cyborg’ esku bat sortzea edo krustazeo txiki-txikien bihotzaren taupadak monitorizatzea dira, besteak beste, jarduera zirraragarrietako batzuk, eta jendeak horietan parte hartzeko aukera izango du. Ekitaldi nagusia BBK Open Science Fest-a izango da; maiatzaren 13tik 17ra egingo da, hiru egoitzatan: BBK Aretoan, Bilbao BBK Talent Sarrikon eta Bilborock-en. BBK-k eta BIOOKek ─irabazi asmorik gabeko elkartea, eta zientzia transdiziplinarraren inguruko ekitaldi handi honen antolatzailea─, Bizkaiko Foru Aldundiaren eta Bilboko Udalaren laguntzarekin, “komunitatea sortu” gura dute esperimentazio zientifikoaren inguruan. Ricardo Mutuberriak, BIOOKeko zuzendariak, azaldu duenez, “ekosistemak sortzen ari gara, eta hor sartzen dira, besteak beste, laborategi komunitarioak, zientzia praktikoaren programazio ona eta proiektuetan parte hartu, garatu eta proiektuak proposatzen dituen eta ekimen honi etekina atera diezaiokeen pertsona-komunitatea”.\nNora Sarasola BBK-ko Gizarte Ekintzako zuzendariaren iritziz, “gizarte ireki, heldu eta aurreiritzi bakoaren aurrerapena lortzeko ez dira soilik neurri politikoak behar, baita zientzia eta bizitzari buruzko oinarrizko ezaupideak pertsona guztiei ematea ere, modu pedagogiko, dibertigarri eta dibulgatzailean”.\nBBK Open Science-ek hainbat gai-multzo programatu ditu 2020rako, ikaskuntza eta dibertsioa bateratzen dituztenak, betiere parte-hartzaileak protagonista nagusi direla: Joko Biotikoen Estazioa, Herritarren Mikroskopia Estazioa, Genetika Irekiko Estazioa, DIY Neurozientzia Estazioa eta “komunitatea sortzeko” Jardunaldi Irekiak hilero. Ezinbestekoa da aldez aurretik sarrerak lortzea webgune honen bidez: www.bbkopenscience.com.\n‘BBK Open Science 2020’ programazioaren ekitaldi nagusia da, eta maiatzaren 13tik 17ra egingo du bigarren edizioa; aurten bere ekintza-erradioa handitu egingo du, ohiko lekuari (Bilborock) beste bi egoitza gehituta: BBK Sala eta Bilbao BBK Talent Sarriko.\nDatorren asteburuan (urtarrilaren 17, 18 eta 19an), Joko Biotikoei buruzko doako tailerrak eta jarduerak egingo dira Azkuna Zentroko ‘Open Codes. We are data’ erakusketaren programazioaren barruan. Organismo mikroskopikoak erabiltzen dituzten bideojoko hauei buruzko sarrera labur baten ostean, parte-hartzaileek (8 urtetik gorakoak) gailu bat diseinatu eta egin ahal izango dute honako hauez osatua: mikroskopio digitala, led batzuk kontrolatzen dituen joysticka eta argiaren intentsitateari erantzunez mugitzen diren Euglena izeneko mikroorganismoak dituen egitura. Gailuaren mikroskopio digitalari esker, organismoak ordenagailu baten pantailan ikus daitezke, lehendik dagoen edo sortu berria den joko batekin. Honela, mikroorganismo hauek bihurtzen dira ekintza bakoitzaren protagonista.\nEuglena gracilis da bideo-joko hauetako ‘heroia’: organismo zelulabakar honek bi flagelo ditu mugitzeko, kloroplastoak fotosintesia egiteko eta pigmentu fotorrezeptorea (begi primitiboa) estigma izenekoa. Horregatik erantzuten dio argiari.\nTelefono mugikor batean gure neurona-jarduera ikusi eta entzutea eta ‘cyborg’ esku bat sortzea dira proposatutako beste jarduera bitxietako batzuk. Bizitza, gure ingurunea eta geure burua beste ikuspegi batetik ezagutzeko aukera da, modu esperimental, praktiko, atsegin eta errazean.


TANDEM Fundazioa: tandem elkartrukearen definizioa\nTandem® zer da ?\nTandem, zer da?\nTandem, elkarlanaren bizikleta da, ezinbestekoa baitu bi aldeen partaidetza aurrera egiteko. Mekanismo hau "zuk niri ikasten laguntzen didazu eta nik zuri ikasten laguntzen dizut, horrela hobeto ulertuko dugu elkar" leloari jarraituz, elkartrukearen bidezko hizkuntzaren ikasprozesuan erabiltzen dugu. Horrela bada, Tandem, hizkuntza bat ikasteko metodoen arteko bizikleta da - merkea, banan-banakoa eta ekologikoa. Ikasbide hau komunikatiboa eta interkulturala da, bikotearekiko kontaktuak haren kulturan murgiltzea ahalbidetzen baitu. Tandem, esperientzi berriak bizi eta hizkuntza era atsegingarri eta sortzaile batean ikasi ahal izateko metodologiarik biziena da. Erabat autonomoak diren modu (TANDEM©\nbikotea) eta ikasketa autonomoa sustatzen duten beste batzuk (TANDEM©\nikastalde binazionala) konbinatzen ditugu.\nIrakasleak jatorrizkoak dira eta TANDEMen hasieran lan baldintzen\nerabakietan parte hartzen zuten, onura publikorako elkarteen esparruan, kooperatiba kultural zein autoenplegurako entrepresetan. Gaur egun, TANDEMen edozein forma juridikoa duten entrepresak aurki daitezke.\nTANDEM erabiltzen duten instituzioak, etengabe hedatzen\ndarraien nazioarteko TANDEM sarea osatzen dute. Tandem hizkuntza-eskola bakoitza bai herrialde bertako zein atzerriko beste ezein eskoletarako sarrerabidea da, eta TANDEM Fundazioa norabidea markatzen duena. Ildo honetatik, mugak gainditzen dituen metodoa ere bada.\nhizkuntzak ikasi bakarrik baino gehiago !\nTandem edozein adinetan erabil daitekeen metodoa da, bai gazteenekin\nbaita hirugarren adinekoekin ere.\nTANDEM, helburu asko aterpe berean: hizkuntzen tandem unibertsala,\nkultur arteko elkartrukeetara bideratutako tandem topaketak, Tandem profesionala, arrazakeriaren aurkako 'Interkultur-tandem'-a, eleanitzako 'Babylonia- Tandem'-a, mugaz haraindiko'MUGAZ GAIN' eta eta eTandem-a internet-en bidez.\nTandemek, ikasketa autonomoan oinarritzen denez gero, malgutasuna\neskaintzen du bere edukinen esparru zabalean: elkarrizketa, narrazioa, irakurmena, gaitasun profesionalak (telefonoz aritzea, aldibereko itzulpena, itzulpengintza, ...), aisialdiko ekintzak, kultur arteko ezberdintasunak ...\nBienbitartean Tandem, hizkuntzen irakasprozesu bat izatetik, mugimendu\npedagogiko bat izatera pasa da. Tandem prozedurak, haurtzaindegietan,\neskola publikoetan, kurtso amaierako bidaietan, gazteen arteko\nelkartrukeetan, franko-aleman edo poloniar-aleman erakunde binazionaletan, herri-unibertsitateetan, Goethe Institutoetan eta antzeko Helduen Hezkuntza zentruetan, unibertsitatearen baitako Erasmus programetan, irakasleen oinarrizko formakuntzan eta trebatze iraunkorrean, tandem profesionala entrepresatan eta 'Interkultur-Tandem' etorkinekin elkarlanean.\nKooperazio zientifikoa eta formakuntza iraunkorrean sakontzeko\nasmoz, tandem metodoa onura duten entitate gehiengoak Tandem Fundazioa sortu dute. Egoitza nagusia Donostian finkatuz, 1994ko urtarrilaren 1ean hasi zuen bere iharduera. Fundazio honek, aurretik Michael Friedrich, ‘Centro Cultural Hispano-Alemán Tandem' madrildar kooperatiba eta Jürgen Wolff-en eskuetan zegoen Tandem® ikurraren eskubideak bere gain hartu zituen, eta Tandem® erabili nahi dutenen pertsona eta erakundeentzat bitartekari bihurtu da.\n1994ko uztailaren 11ean Eusko Jaurlaritzako kultura\nkontseilariaren 2698. aginduz onura publikoarako erakundea izendatua eta Euskal Autonomi Erkidegoko Boletin ofizialeko 9013. orrialdean argitaratua, errenta aitorpenean desgrabatu daitezkeen donatiboak onartzeko eskubidea du.\n1-Alemaniera eta beste hizkuntz hedatuak:\nMünchengo Goethe Institutoarekin batera, irakasleen oinarrizko prestakuntza zein trebakuntza iraunkorra eta autoikasketarako maila desberdinetara egokitzen den material didaktikoa sortzea; ikastaro berrien saiakera , “Alemana elkartrukez” besteak beste; alemanierako irakaskuntzarako materiala Espainian banatzea.\n2-Euskara eta beste hizkuntza gutxituak:\nAutoikaskuntzarako eskaintzen garapena eta autoikasketa\nzentruak sortzeko aholkularitza; ikas-tekniketan prestakuntza eta irakasleen trebakuntza euskaltegi eta ikastolentzat;‘Mugaz Gain’ programaren barruan mugaz haraindiko elkartruke proiektuetan datu baseen erabilpenerako prestakuntza ikastaroak, beste lurraldeetan aplikatzeko ere balio dutenak.\nKide berrientzat eta lizentziak emateko kontaktu puntua; Tandem-ikurraren eta egile-eskubideen gestioa; tandem bitartekaritzaren kalitate irizpideen garapena eta ziurtagiriaren landaketa; metodoan interesatua dagoen ororentzat kontaktu bitartekaritza eta informazio esparru zabala.\nHizkuntzak modu ezberdin batean ikasi nahi duen pertsonarentzat:\nHizkuntza ikastaro batean parte hartzen ari dela edo parte hartu\ngabe, solasalditxoak elkartrukatzeko bikote baten bila ari den\nikaslearentzat, bere izaerara ahalik eta gehien hurbiltzen den pertsona bat bilatzeko zerbitzua eskaintzen da. Hau guztia, ia mundu guztian zehar barreiatuta, hizkuntza berri bat ikasi, bere kulturan murgildu eta elkartrukeak egiteko aukera ematen duten eskoletan aurkitu ahal izango da.\nDagoeneko Tandem eskola batetan ikasten ari den jendearentzat:\nGalde ezazu dituen bestelako abantailaz (zenbait herrialdetan: beherapenak)\nXehetasun gehiago: eskola hurbilenean\n* Marburg-ko (Alemaniako) Unibertsitateko IFS-arekin elkarlanean landutako bibliografia\n* argitaratutako eta argitaratu gabe dagoen materialaren %70 biltzen\nduen kopiatze zerbitzua\n* tandemi buruz egiten ari diren ikerketak koordinatzeko erregistroa\n* Unibertsitate ikasketen amaiera eta doktoradutza lanetarako aholkularitza\n* 'Tandem-Neuigkeiten' buletina, gehienbat alemanez eta ingelesez idatzia, argitalpen propioen elkartrukez eskuratzeko aukera\n* tandem proiektuetan praktikak\n* metodologiaren aurkezpen sarrerak, oinarrizko eta sakontze\nikastaroak, norberak bere instituzioan burutzeko proiektu zehatzetarako\n* bazkide patrozinatzailea izateko aukera\nXehetsasun gehiago: Tandem Fundazioan, Donostian\n+ ‘Tandem International’ barnean hizkuntza ikastaro guztiak dohainik jaso ahal izateko aukera (plaza libreak geratzen diren heinean, bidai eta alojamendua ezik)\n+ Sare barruan dagoen munduko beste edozein lekutan lan egiteko aukera,beti ere bertako baldintzak onartuz.\nXehetasun gehiago: galde ezazu zuzenean interesatzen zaizun eskolan\n= kongresu zientifikoa, 'Nazioarteko tandem ihardunaldiak'.\n= ‘Fundazioko kontseilua’n onarpena. Besteen artean honako abantaila hauek izango dituzu:\n= tandem-bikotea eta tandem-ikastaroetarako sarean dagoen material guztia eskuratzeko aukera\n= enplegatu guztientzat ‘TANDEM International’-eko ikastaro guztietan %20ko beherapena\n= Fundazioak antolatzen dituen ikastaro guztietan %33ko beherapena\nXehetasun gehiago: Tandem Fundazioan\n> sarrera ikastaroak finantziaketa, marketina eta antolaketari buruzko informazioarekin, baita autoikasketa metodoan ere\n> tandem ikur erregistratua eta materiala erabiltzeko lizentzia eta\nEta zu bila ari zaren hori zerrenda honetan agertuko ez balitz\ngalde ezazu tandem eskola gertuenetan\neta berak argituko ez balizu\nTandem bat behar dut?\nTandem interneten bitartez\nNola aurkitu tandem bat\nHelbideak: T. Fundazioa\nHelbideak: beste eskola lizentziadun\nIkastaroa 'Interneta eta elkartrukeak'\nT.F.ko kideak eta lizentziadunak\nPosta zerrenda, foroa,...\nNola kide laguntzaile bihurtu\nHeziketa 'DaF' Euskal Herrian<\nPosta zerrenda, foroa,..\nNola bihurtu kidea, nola lortu lizentzia\nErakundeari buruzko 'FAQ'-a\nT. Fundazioa: kideak\nT. International: kideak\nKide eta lizentziadunentzat


Manipulatutako ikuspegi partziala\nGasteizko Memorialak ez dakar onurarik: gatazkaren ikuspegi partziala ezarri eta gertatutako errealitate garrantzitsuak ahazturara kondenatu nahi ditu.\nEz dugu manipulazio partzialik behar. Bestelako ikuspegiaz eraiki behar dugu elkarbizitza demokratikoa. SORTUk bat egiten du Memoria Osoa sareak zabaldutako mezu eta ekimenekin.\nGasteizen inauguratutako zentroa iraganaren zauria irekita iraunarazteko bitartekoa besterik ez da. Ez da euskal jendarteak behar eta nahi duena etorkizun berri bat eraikitze aldera, izan ere, etorkizuna ezin baita ireki iraganak utzitako guztiaren egia, aitortza, justizia eta erreparaziorik gabe. Azken batean, Gasteizko Memorialak Euskal Herrian gertatutako indarkeriazko errealitatearen atal bat bakarrik jaso du eta berau osotasuna balitz bezala proiektatu.


topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Metal Eraikuntzen Irudikapena (Modulua)" topic_facet:"Instalazio termiko eta fluidodunen mantentzea (Heziketa zikloa). Goi maila" author_facet:"Altube, Kepa"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Metal Eraikuntzen Irudikapena (Modulua) Proposatutako gaia: Instalazio termiko eta fluidodunen mantentzea (Heziketa zikloa). Goi maila Egilea: Altube, Kepa\n1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Makineriako Irudikapen Grafikoa (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Rasputin eta San Petesburgoko gauak - Karrikiri Euskal Denda\nRasputin eta San...\n> Liburuak>Narratiba>Rasputin eta San Petesburgoko gauak\n18,85 € BEZ barne\nGregori Efi Movitx Rasputinek neurri berean eragin zuen San Petersburgo hirian mirespena nahiz gorrotoa. Besteak beste, sendatzaile ospea zuen; horregatik deitu zioten tsarren palaziora, Alexis printzearen odoljarioa sendatzeko. Konturatzerako, Alexandra tsarina Rasputinen esanetara jarria zegoen. Baina enperadoreak ez ezik, hiriko aristokrazia osoa erori zen haren eraginpean; emakumeak batik bat, ez ohiko intuizioari eta sexu-trebetasunei esker.\nKondairak dio hiriko goi mailako dama ospetsuenek bisitatzen zutela haren logela. Gaztetan hordialdiak eta orgiak nagusi ziren sekta sekretu baten partaide izan zen, eta geroztik arau bihurtu omen zuen beretzat nahiz besteentzat bekaturik handienak egin eta eginaraztea, Jainkoaren barkamena jasotzeko. Rasputin Errusiako Romanov dinastiaren azken urteetan ospe handiko pertsonaia eztabaidatsua izan zen. Joxemari Iturraldek, hain justu, Errusiako azken tsarraren egunak berregiten ditu eleberri honetan.


Kultura Zientifikoko Katedraren lana 2015ean - Zientzia Kaiera\nNekez egon daiteke inor ezagutzen ez denaren alde; hortaz, gizarte batean garapen zientifiko eta teknologiko indartsua izateko, lagungarria da jendeak diziplina horien gutxieneko ezagutza izatea, zientziarekiko gizarte-atxikimendua gakoa izan baitaiteke zientziari dagozkion erabaki politikoak hartzerako orduan.\nHori horrela, zientzia-eragileek gero eta interes handiagoa erakusten dute zientziaren ezagutza handitzeko eta zientzia gizarteratzeko. Testuinguru horretan kokatu behar da Euskal Herriko Unibertsitateko Kultura Zientifikoko Katedraren sorrera 2010ean. Urtetik urtera Katedraren jarduera etengabea hazi da. Askotariko izaera duten hainbat ekintza antolatu eta gauzatu ditu urteotan. Horren baitan, gaur, 2015ean zientziaren ezagutza handitzeko eta zientzia gizarteratzeko antolatu diren jarduerak zeintzuk izan zehazten ditugu jarraian. Argitalpenak (denak digitalak), aurrez aurreko dibulgazio jarduerak (hitzaldiak eta dibulgazioa helburu duten beste ekimen batzuk), ikus-entzunezko proiektuak eta irakaskuntza alorreko (udako ikastaroa) edo beste era bateko jarduerak. Urte oso bateko ekitaldi-zerrenda, askotariko erakunde, eragile eta bidelagunen lanari eta inplikazioari esker gauzatuak.\nMapping Ignorance. Kultura Zientifikoko Katedrak sustatu eta Euskampus Fundazioak diruz laguntzen duen blog honek ingelesez idatzitako goi mailako dibulgazio zientifikoko artikuluak argitaratzen ditu. 2015ean, 4-5 artikulu argitaratu dira astero, argitalpen kopurua handituz 2014. urteari dagokionez. Hala, 2015ean, 241 artikulu argitaratu dira guztira (207 artikulu 2014an), eta blogaren edukien kontsumoa % 30,55 handitu da aurreko urtearekin alderatuz gero (224.264 orrialde 2014an eta 292.773 orrialde 2015ean). Igoera hori agerian gelditu da ere Mapping Ignorancek izan dituen bisita eta erabiltzaile kopuruetan: 032 bisita izan dira guztira, eta gehikuntza % 37,57koa izan da 2014ari dagokionez; aldiz, bisitariak 177.597 izan dira, % 40ko gehikuntzarekin aurreko urteari dagokionez. Bestetik, sendotuz joan da blogak sare sozialetan duen posizionamendua. Adibide modura, nabarmentzekoa da blogaren Twitterreko kontuak, @MapIgnorance, 623 erabiltzaile erakarri dituela 2015ean. Mapping Ignoranceren erabiltzaile gehienak Espainiako estatutik kanpokoak dira (bisiten % 81,01).\nCuaderno de Cultura Científica. Hedabide honek hazten jarraitu du, atal nahiz ohar kopuruetan, eta testu idatzietan eta katedrak antolatu edo haren partaidetza izan duten dibulgazio jardueren bideoetan. Hazkunde horren ondorioz, 536 argitalpen egin dira 2015ean (2014an baino 51 gehiago), eta 503.870 erabiltzaileek 1.009.557 orrialde kontsumitu dituzte. Kontsumitutako orrialde kopurua ez ezik, handitu egin da ere erabiltzaileek blogean igarotzen duten denbora tartea, eta orrialde kopuru handiagoa ikusten dute saio bakoitzeko (orrialde eta erdi batez beste bisita bakoitzeko). Igoera hori nabaria izan da ere Twitterreko kontuan, @CCCientifica, zeinak jarraitzaileen kopurua areagotzea lortu baitu 2015ean, 4.085era iritsi arte (% 45eko igoera 2014ri dagokionez). Koadernoaren erabiltzaileen % 50 Espainiako estatutik kanpokoak dira, blogak nazioartean duen oihartzunaren eta atzerriko irakurleak erakartzeko duen gaitasunaren erakusgarri.\nZientzia Kaiera. Hedabide digital honek bere argitalpen lana handitu du 2015ean. 2014an, 307 artikulu editatu zituen; 2015ean, 382. Artikuluak egunero editatzen dira, eta blogak bere jarduera sendotu du 2015ean, atal berriak sortuz, artikuluak argitaratuz eta kolaboratzaile berriak erakarriz. Gehikuntza blogaren kontsumo datuetan ikus daiteke: 2015ean, 73.585 orrialde kontsumitu dira; 2014an, 45.628; erabiltzaile kopurua % 108,13 handitu da aurreko urteari dagokionez (23.000 erabiltzaile 2015ean; 11.000, 2014an); azkenik, 39.431 bisita izan dira guztira. Igoera agerian gelditu da ere Twitterreko kontuan, @zientzia_k, zeinak 375 jarraitzaile irabazi baititu 2015ean, eta 1.000 jarraitzaile izatera heltzeko zorian gelditu da. Zientzia Kaieraren irakurle gehienak (% 70) Euskal Autonomia Erkidegoan bizi dira. eus domeinuarekin argitaratzen da.\nMujeres con Ciencia. 2014an sortu zen hedabide honen helburu nagusia da ikusgarri egitea emakumeek zientzia eta teknologia arloan egin duten eta egiten duten lana. 2015ean, proiektua sendotu egin da, eta artikuluak eta efemerideak editatzen eginiko lana publiko zabal batengana iritsi da. 2015ean, 624 artikulu argitaratu dira guztira, horietatik 264 efemerideak, zientziaren eta teknologiaren hainbat alorretan aritu diren emakume zientzialarien jaiotza eta ibilbidea gogoratzeko eginkizunarekin. Mujeres con Ciencia blogaren kontsumoak gora egin du nabarmen; zehazki, % 302,48 aurreko urteari dagokionez. Hedabideak izan dituen 156.870 bisitariek 746 bisita egin eta 318.201 orrialde kontsumitu dituzte. Gainera, gora egin du ere Twitterren izan duen jarraipenak, @mujerconciencia kontuaren bitartez, eta % 60 areagotu da jarraitzaileen kopurua 2014ari dagokionez (3.602 jarraitzaile gehiago). Bestetik, aipatzekoa da ere proiektuak atzerrian duen oihartzuna: 2015ean, bisiten % 44,46 Espainiako estatutik kanpokoak izan dira; 2014an, ehuneko hori % 36koa izan zen.\nCienciasfera. Blog agregatzaile honen eginkizuna da tresna arin eta bizkor bat eskaintzea gaztelaniaz argitaratutako blog zientifiko onenak eskuratu nahi dituzten pertsonei. 150 blog baino gehiago biltzen ditu, eta oharrak diziplinen arabera sailkatuta daude.\nZientzia.info. Webgune honek helburu bikoitza du. Alde batetik, plataforma bat eskaintzen du egungo informazio zientifiko onena eskuratzeko, egunero informazio interesgarrienak aukeratuta kalitatezko hedabide digital multzo batetik. Hirueleduna denez (gaztelania, euskara eta ingelesa), hiru hizkuntza horietan argitaratzen diren hedabideetako albisteetara jotzen du. Informazio zientifiko hoberena osatzeko, bi blog agregatzailetara sartzeko estekak eskaintzen ditu (Science Seeker, ingelesez, eta Cienciasfera, gaztelaniaz), eta sareko euskarazko argitalpen zientifiko guztiak biltzen dituen Zientzia Kaierako asteko oharretara sartzeko esteka. Bestetik, Kultura Zientifikoko Katedraren lau blogen estekak ditu, eta Youtuben eta Vimeon dituzten bideo kanalenak ere bai. 2015ean zehar atariaren edukiak zabaltzeko Katedraren Twitter kontu nagusia den @Zientzia erabili da bidegile gisa. Horren ondorioz atariak 22.000 bisita izan ditu, eta hauek 60.000 bisitaldi egin zituzten, behin baino gehiagotan errepikatuz euren sarrera atarian. Aipatu beharrekoa da bisita bakoitzak ia 4 orrialde kontsultatu izan dituela, guztira 227.000 orrialdea. Bisiten % 50 Espainiakoak ziren eta gainontzekoak Espainiako estatutik kanpokoak. Azken hauei erreparatuz gero, esan beharra dago, atzerritik etorritako bisiten % 30 Estatu Batuetakoak izan direla.\nGaitasun handiko haurren familiak biltzen dituen Aupatuz elkartearekin batera abiarazitako programa honek elkarrizketak, hitzaldiak eta tailerrak eskaintzen dizkie 15 urtetik beherako umeei. 2015eko jarduerak hiru saiotan egin ziren. Zehazki:\nMartxoaren 28a: Haur guztientzako tailerra (9-14 urteko neska-mutiko guztientzat): Saio bat jolasteko; ingenio jolasak (Matematikako Graduko ikasleen eskutik)\nApirilaren 18a: tailerra (9-11 urte): Kode sekretuak (Raúl Ibáñez). 2. tailerra (12- 14 urte): Ingenio problemak (Pedro Alegría)\nMaiatzaren 9a: tailerra (9-11 urte): Ingenio problemak (Pedro Alegría). 2. tailerra (12-14 urte): Kode sekretuak (Raúl Ibáñez)\nIX. Darwinen eguna\nOtsailaren 12a; lekua: Bidebarrietako Liburutegia, Bilbo; hitzaldiak: Selección sexual: la evolución de las diferencias entre los sexos, Ambrosio García Leal, eta Neandertales, ¿crónica de una muerte anunciada?, María Martinón-Torres. Darwinen Eguna elkarlanean antolatzen da Círculo Escépticorekin eta Bidebarrietako Liburutegiarekin batera.\nOtsailaren 26a; lekua: Baroja Aretoa (Bizkaia Aretoa, Bilbo); hitzaldia: Sonido, forma y armonía, Jean-Pierre Bourguignon. M4temozioa zikloa elkarlanean antolatzen da BCAM zentroarekin (Basque Center for Applied Mathematics) eta IK4 Aliantza Teknologikoarekin batera.\nZientziateka programak hitzaldi-solasaldiak antolatzen ditu, Azkuna Zentroko Bastida Aretoan (euskaraz) eta Auditoriumean (gaztelaniaz), eta UPV/EHUko ikertzaileak izan ohi dira hizlariak. Programa Euskampusen babesarekin egiten da, eta Azkuna Zentroarekin lankidetzan.\n2015eko urtarrilaren 20a; Jon Irazusta (Medikuntza eta Odontologia Fakultatea, UPV/EHU): Ariketa fisikoa, argaltzeko pilula ote?\n2015eko urtarrilaren 28a; Agustín Sánchez Lavega (Bilboko Ingeniaritza Eskola, UPV/EHU): La misión espacial Rosetta: una ventana al origen del sistema solar.\n2015eko otsailaren 18a; Ramón Barceló (Medikuntza eta Odontologia Fakultatea, UPV/EHU, eta Basurtuko Ospitalea, Osakidetza): La inmuno-oncología ya está aquí.\n2015eko otsailaren 24a; Alvaro Arrizabalaga (Letren Fakultatea, UPV/EHU): Neandertalak: Amaierarik gabeko ikerkuntza?\n2015eko martxoaren 4a; José María Gorostiaga (Zientzia eta Teknologia Fakultatea, UPV/EHU): Las algas del cantábrico: centinelas del cambio climático.\n2015eko martxoaren 24a; Fernando Plazaola (Zientzia eta Teknologia Fakultatea, UPV/EHU): Fukushimaren nondik-norakoak.\n2015eko apirilaren 14a; Alejandro Cearreta (Zientzia eta Teknologia Fakultatea, UPV/EHU): El antropoceno: ¿Estamos en un nuevo tiempo geológico?\n2015eko apirilaren 21; Carmen Manzano (Zientzia eta Teknologia Fakultatea, UPV/EHU): Giza eboluzioa: zer ez dakigu eta zer uste dugu dakigula?\n2015eko maiatzaren 19a; Ignacio Palacios Huerta (London School of Economics eta Ekonomia eta Enpresa Zientzien Fakultatea, UPV/EHU): Fórmulas, matemáticas y números: desde “Una mente maravillosa” hasta San Mamés.\n2015eko maiatzaren 26a; Iñaki Goirizelaia (Bilboko Ingeniaritza Eskola, UPV/EHU) eta Gaizka Abaroa (Ikusmen enpresako zuzendari teknikoa): Badute makinek ikusteko gaitasunik? Oinarri zientifikoetatik erabilpen praktikora.\n2015eko ekainaren 10a: Cristina Eguizabal (Zelula Terapiaren eta Zelula Amen Unitatea; Transfusio eta Giza Ehunen Euskal Zentroa; Osakidetza): En busca de la célula madre perfecta.\n2015eko ekainaren 23a; Arturo Apraiz (Zientzia eta Teknologia Fakultatea, UPV/EHU): Nepaleko lurrikara: bat-bateko suntsipena etengabeko bilakaeran.\n2005eko urriaren 7a; Neskuts Izagirre (Zientzia eta Teknologia Fakultatea, UPV/EHU): El ADN y la historia de las poblaciones, el caso de los vascos.\n2015eko urriaren 19a; David Brizuela (Zientzia eta Teknologia Fakultatea, UPV/EHU): Zulo beltzen misterioak argitzen.\n2015eko azaroaren 9a; Ainhoa Iglesias (Zientzia eta Teknologia Fakultatea, UPV/EHU): Zergatik merezi du Nobel saria DNAren konponketak?\n2015eko azaroaren 11; Arkaitz Carracedo (CIC Biogune): La batalla contra el cáncer: la importancia de la alimentación.\n2015eko abenduaren 9a; José Juan Blanco, Raúl Vera eta Jon Urrestilla (Zientzia eta Teknologia Fakultatea, UPV/EHU) (moderatzailea: Eva Caballero kazetaria): 100 años de relatividad general: el legado de Eisntein.\n2015eko abenduaren 14a; Jon Azkargorta (IGET Bilbo, UPVEHU), Iker Aranjuelo eta Miren Bego Urrutia (Zientzia eta Teknologia Fakultatea, UPV/EHU): Argia.\nMaiatzaren 7, 8 eta 9an, Bizkaia Aretoan (UPV/EHU), Kultura Zientifikoko Katedrak eta CERFA (Científicos Españoles en la República Federal de Alemania) eta CERU (Científicos Españoles en el Reino Unido) elkarteek antolatuta, Science+ izeneko jardunaldiak egin ziren.\nZientziaren arloan Europan bereziki dauden alternatiba profesionalak aztertu ziren, hainbat eratako saio eta ekitaldien bitartez: interes orokorreko hitzaldiak, txostengileen eta entzuleen arteko eztabaida saioak, eta bloke handitan banakatutako hitzaldiak. Hainbat arlotan esperientzia zabala duten pertsonak arduratu ziren txostenak eta eztabaida mahaiak aurkezteaz (ikerketa, kazetaritza eta edizio zientifikoa, I+G enpresak, I+G dibulgazioa eta finantzaketa).\nHonako hauek izan ziren eztabaida bloke nagusiak:\nKarrera zientifikoa akademian.\nAlternatiba profesionalak arlo zientifikoan.\nEuropako zientziaren erronkak.\nIkerketa sareak eta programak Espainian eta Europan.\nZientziaren eta politikaren arteko zubiak.\nJardunaldi hauek oihartzun handia izan zuten hedabideetan, eta zientzia profesionalaren alorreko munduko aldizkari garrantzitsuenak ere aipatu zituen (Science).\nV. Naukas Bilbo\n2015eko irailaren 11 eta 12a; lekua: Bizkaia Aretoa (UPV/EHU), Bilbo; Naukas dibulgazio zientifikoko ekimenaren bosgarren edizioa. Programaren barnean eskaini ziren: 10 minutuko 66 hitzaldi; hiru elkarrizketa (Javier Burgos zientzialariari, Josu Mezo eta Antonio Calvo kazetariei, Eudald Carbonell antropologoari eta Goyo Jiménez aktoreari); Big Van taldearen bi bakarrizketa; bederatzi saio berezi umeentzat, 45 minutukoak, zientziari eta matematikari buruzkoak; eta ilustrazio zientifikoari buruzko ikastaro bat. Gainera, “Órbita Laika” telesaioaren bigarren denboraldia aurkeztu zen. Ekimen hau elkarlanean antolatzen da Naukas Internet bidezko dibulgazio zientifikoko plataformarekin.\nIrailaren 26a, 18:00; lekua: Bizkaia Aretoa (UPV/EHU). Zientzia arloko bost profesionalek hainbat gairi buruzko hitzaldi laburrak (10 minutukoak) egin zituzten euskaraz, eta hiru bertsolarik eman zieten erantzuna. Gaiak honako hauek izan ziren: argia, astronomiari buruzko azken berriak, adimen artifiziala eta ergatiboa. Kike Amonarriz aurkezle eta soziolinguistak egin zituen gidari lanak, “gai jartzaile” gisa. Hizlari aritu ziren:\nJon Mattin Matxain (UPV/EHU): “Argia: uhina ala partikula?“\nNaiara Barrado eta Itziar Garate (UPV/EHU): “Noraino eraman gaitu gure jakin-minak?“\nGorka Azkune (Deustuko Unibertsitatea): “Neurona sareak adimen artifiziala eratzeko“\nMiren Amuriza, Amets Arzallus eta Andoni Egaña bertsolariek beren ikuspuntutik landu zituzten zientzialariek aipatutako gaiak.\nHitzaldiak eta konferentziak Internet bidez\nKatedrak antolatzen dituen dibulgazio zientifikoko ekimen ia guztiak (hitzaldiak, jardunaldiak, solasaldiak, etab.) Internet bidez zuzenean eman eta grabatu egiten dira, gero euskarri digitaletan (unibertsitatearenak nahiz beste erakunde batzuenak) zabaltzeko, zeregin horiez arduratzen den EiTB euskal irrati-telebista publikoaren laguntzari esker.\nDibulgazioa irrati bidez\nKultura Zientifikoko Katedraren eta Bilbo Hiria irratiaren elkarlanari esker, 20 minutuko dibulgazio zientifikoko saio bat egiten dute astero UPV/EHUko kideek. Irratsaioak “Zientzialari” du izena, eta hainbat diziplinatako espezialistek parte hartzen dute. Bestetik, katedraren koordinatzaileak 20 minutuko kolaborazio bat egiten du, hamabostean behin, Radio Euskadiko “La mecánica del caracol” saioan.\nBost minutuko bideoetan, UPV/EHUko ikertzaileek beren lanaren berri ematen dute, euskaraz; zehazki, beren arloko eta ikerketa jarduerako hainbat alderdi aipatzen dituzte. Bideoak Zientzia Kaieran argitaratzen dira, hamabostean behin, 2014ko otsailaz geroztik (abuztuan izan ezik), GUK enpresarekin elkarlanean.\nCatástrofe UV podcast\n2014ko otsailaz geroztik, Kultura Zientifikoko Katedrak “Catástrofe Ultravioleta” izeneko podcasta sustatzen du, gai zientifikoak lantzeko. 2015ean, lau podcast argitaratu dira.\nKolaborazioa Órbita Laikarekin\n“Órbita Laica” gai zientifikoak lantzen dituen entretenimendu telesaio bat da. TVEren La2 katean ematen den saio hau FECyT Fundazioak ekoizten du, eta K-2000 etxea arduratzen da errealizazioaz. José Antonio Pérez da zuzendaria. Bigarren denboraldiak 12 saio izan zituen, eta 2015eko udaberrian eman ziren, asteazkenetan, gaueko 23:30ean. Kultura Zientifikoko Katedrak bi tarte labur sortu ditu saiorako: alde batetik, “Ciencia Exprés” izeneko animazio bat, hiru minutu baino gutxiagotan zientziaren oinarrizko kontzeptu bat azaltzen duena; bestetik, matematikako oinarrizko kontzeptuei buruzko tarte txiki bat, Raúl Ibáñezen eskutik, UPV/EHUko Zientzia eta Teknologia Fakultateko matematikako irakaslea eta katedraren ohiko kolaboratzailea.\nEgunak: 2015eko uztailaren 8, 9 eta 10a. Lekua: Miramar Jauregia, Donostia. Ikastaroaren izena: “Los demonios de la Ciencia. Educando en (con)ciencia”. Ikerbasque Fundazioarekin elkarlanean antolatutako ikastaroa. Hizlariak:\nFernando P. Cossío Mora (Ikerbasque Fundazioa, eta Kimikako Fakultatea, UPV/EHU): Ikastaroaren aurkezpena.\nPilar Goya Laza (Kimika Medikoko Institutua, CSIC): Ciencia, conciencia y dolor.\nCarolina Martínez Pulido (La Lagunako Unibertsitatea): Compañeras invisibles.\nJosé Miguel Mulet Salort (Landareen Molekula eta Zelula Biologiako Institutua, Valentziako Unibertsitate Politeknikoa): Mitos (pseudo)científicos en la alimentación y la salud.\nHelena Matute Greño (Deustuko Unibertsitatea): Bases psicológicas del pensamiento mágico y la superchería.\nJoaquín Sevilla (Nafarroako Unibertsitate Publikoa): La mala praxis en ciencia.\nMabel Marijuan Angulo (Medikuntza eta Odontologia Fakultatea, UPV/EHU): ¿Todo vale en la investigación científica?\nEva Ferreira García (Ekonomia eta Enpresa Zientzien Fakultatea, UPV/EHU): Las matemáticas de la desigualdad.\nJuan Ignacio Pérez Iglesias (Kultura Zientifikoko Katedra eta Zientzia eta Teknologia Fakultatea, UPV/EHU): El ethos de la ciencia: valores y virtudes.\nJakiundek antolatutako Jakin-mina programaren antolakuntzan laguntzea. Beren motibazioa dela-eta ikastetxeetako zuzendaritzek aukeratzen dituzten DBH4ko ikasleentzako programa bat da. Lehen mailako zientzialari eta akademikoek hitzaldiak ematen dizkiete ikasle horiei, hainbat gairi buruzkoak. Programa Hego Euskal Herri osora zabaltzen da. Katedra laguntza lanetan aritzen da, hizlariak hautatzen eta Bizkaiko ikastetxeetako ikasleei ematen zaizkien hitzaldiak antolatzen. Programa urtarriletik apirilera (2014/2015 ikasturtea) eta urritik abendura (2015/2016 ikasturtea) antolatzen da. 2014/2015 ikasturtera arte, 28 hitzaldi eskaintzen ziren (10 Donostian eta Bilbon, eta 4 Gasteizen eta Iruñean), sei taldetan (2 Donostian eta Bilbon, eta 1 Gasteizen eta Iruñean). 2015/2016 ikasturtean, beste bi talde eratu dira, Bilbon eta Arrasaten. Hitzaldi bakoitzak 40 entzule inguru izaten ditu.\nAzaroan, “Kristalizazioa eskolan” izeneko lehiaketa hasi zen. EAEko DBH eta Batxilergoko ikasleentzat sortu den lehiaketa honen helburua da esperimentu zientifiko bat egin eta ulertzeko interesa piztea gazteengan, kristalizazioa erabilita akuilu gisa.\nDeialdia urrian egin zen, eta izen-ematea, azaroan. Abenduan, prestakuntza tailerrak eman zitzaizkien DBHko irakasleei. Dagoeneko martxan dago lan fasea DBHko ikastetxeetako laborategietan, eta amaierako ekitaldia maiatzean egingo da, Bizkaia Aretoan, non kristalak erakutsi eta sariak banatuko baitira. 29 ikastetxek eman dute izena.\nUPV/EHUko Kristalografia taldea arduratzen da lehiaketaren zuzendaritzaz, eta laguntzaileen artean daude Zientzia eta Teknologia Fakultatea, Geobizirik eta Espainiako Kimikako Errege Elkartearen EAEko atala.\nEguna: martxoaren 5a; lekua: Baroja Aretoa, Bizkaia Aretoa (UPV/EHU, Bilbo); hizlaria: Manuel Guzmán (Kanabinoideen Espainiako Ikerketa Elkarteko lehendakaria): ¿Cómo actúa el cannabis en nuestro cerebro? (kolaborazioa Achucarro Basque Center for Neuroscience zentroarekin).\nApirilaren 30ean, Biologoen Elkargo Ofizialak eta UPV/EHUren Kultura Zientifikoko Katedrak jardunaldi bat antolatu zuten ideiak eta esperientziak trukatzeko biologiako profesionalen artean, eta lanbidearen ezaugarriak eta gizarteari egiten dizkion ekarpenak azaltzeko.\nJardunaldia UPV/EHUko Bizkaia Aretoan egin zen; zehazki, Arriaga Aretoan.\n18:30: Iñaki Urrizalki, ingurumen arloko aholkularia eta Ur Agentziako zuzendari nagusi ohia: La gestión del agua en el ámbito de la directiva marco del año 2000.\n19:00: Beatriz Díaz, BREEN SLko ikerketa teknikaria: Uso de subproductos en la formulación de dietas específicas para tilapia en sistemas acuapónicos (RAS).\n20:00: Marian Martínez de Pancorbo, UPV/EHUko Zoologia eta Animalia Zelulen Biologia Saileko Zelulen Biologiako katedraduna: De la genética clásica a la genómica individualizada.\nAtal honetako hitzaldiak Katedraren koordinatzaileak eman ditu. Dibulgazio hitzaldiak izan dira, eta unibertsitate gaiak edo zientziaren eta gizartearen arteko loturak aipatu dituzte.\nApirilaren 17a; lekua: Nafarroako Unibertsitate Publikoa. Izenburua: Nacidos para correr (Jakiundek antolatua).\nApirilaren 28a; lekua: Easo Politeknikoa, Donostia. Izenburua: Naukas Bilbao, una síntesis (Innobasqueko Astearteak: Comunicación social de la ciencia y la tecnología).\nMaiatzaren 4a; lekua: Kordobako Unibertsitatea. Izenburua: Divulgar funciona (Kultura Zientifikoko Katedraren aurkezpena).\nAzaroaren 2a; lekua: Murtziako Unibertsitatea. Izenburua: La universidad española y sus rémoras.\nAzaroaren 27a; lekua: Santiago (A Coruña), Airas Nunes taberna (Escépticos en el Pub): La ciencia y sus valores.\nTxosten honetan aurkeztutako jarduerak aurrera eraman ahal izateko, bi erakundek eman diote babesa Kultura Zientifikoko Katedrari: Universidad del País Vasco/Euskal Herriko Unibertsitateak, Diputación Foral de Bizkaia/Bizkaiko Foru aldundiak. Euskal Herriko Unibertsitatean Iñaki Goirizelaia eta Amaia Maseda dira ordezkari nagusiak, eta Aldundian, José Luis Bilbao eta Josune Ariztondo. Guztiei eskertu behar zaie zientzia-kulturaren hedaduraren alde egin izan duten posturagatik.\nEra berean, Katedrak sortutako ekimenetan, GUK buru-belarri aritu da antolakuntza eta komunikazio lanetan. Bereziki, Egoitz Gago izan da bultzatu ditugun ekimen guztien eragile nagusia.\nBerdin eskertu behar zaio Euskampusi, UPV/EHUko Nazioarteko Bikaintasun Campusaren barruan. Izan ere, ezinbesteko laguntza eman digu baliabide digitalak argitaratzen zein ekimenak aurrera eramaten. Igor Campillos aritu da Euskampusen zuzendari.\nCésar Tomék posible egin ditu Mapping Ignorance eta Cultura Científica ataletako zientzia-argitalpen bikainak. Bere irizpideak eta ahaleginak ere eragile bizkorra izan dira egun dugun hedadura lortzeko unean. Berari zor diogu halaber zientzia.info eta Cienciasfera direlakoetan bildutako baliabideak eta informazioen hautu zorrotz eta fina. Marta Machok eta Uxune Martinezek ere gure eskerronak merezi dituzte. Haiek izan dira hurrenez hurren Mujeres con Ciencia eta Zientzia Kaiera direlakoen argitaratzaile eta erantzule nagusi. Ekimen biak eredu bilakatu dira beren esparru propioetan, bi emakume hauen irizpide, lan-ahalmen eta ardurari esker. Era berean, José Cuestak (Inercia Creativa) itxuratu ditu gure blogak era eder horretara. Gainera, oso zientzia-idazle onen laguntza dugu eskura beti ere. Oso balio handikoa izan da era berean Juan Carlos Odriozolak EHUn euskaraz sortutako testuen hizkuntz berrikuspenean egin duen lana.\nIgaro den urtean bi ekitaldi handi egin genituen ohiko Naukas Bilbao zientzia-jaialdiaz gain: Science+ eta Bertsozientzia. Bi ekitaldiotan parte hartu zutenei, gure esker ona adierazi nahi diegu, jakina, baina batez ere, egitasmoa sortu eta antolatzen lagundu zutenei. Sergio Pérez Acebroni zor zaio, neurri handi batean, Science+ egin izana eta ekitaldiaren arrakasta. Baina CERFA eta CERU elkarteen ekarpena ere ez dugu eskertu gabe gelditu nahi. Eta Bertsozientzia jaialdiari dagokionez, Xabier Artaetxebarria, Gorka Azkune eta Ekain Olaizola aipatu behar ditugu, haiei zor baitzaie ekitaldi hori egiteko ideia eta ekitaldia aurrera eramateko hainbat lan eta ardura hartu izana. Antolatze lanetan, bestalde, Uxune Martinezek egindako lana goraipatu beharra dago.\nHorrez gain, eskerrak eman nahi dizkiogu ere Zenbat Gara Elkarteari, Bilbo Hiria Irratiko teknikari eta lagunei eta bereziki Xabier Monasteriori, zientziaren dibulgazioari ateak irekitzearren eta Zientzialari irratsaioan hamaika zientzia-gai eta zientzialarien lana zabaltzeagatik.\nInongo ordainik eskatu gabe, Raúl Ibáñezek eta Marta Machok kolaborazio bikainak eskaini dizkigute Cuaderno honetan. Pedro Alegríak laguntza paregabea eman du Matemáticas para Mentes Inquietas egitarauan. Izan ere, matematikako ezagumendua izugarri hedatzea lortu dute, eta areago, matematikarekiko grina piztu dute gazteengan. Izugarri eskertzen diegu guztiei beren laguntza.\nKristalazio Lehiaketa aurrera eraman ahal izateko ezinbestekoa izan da UPV/EHUko Kristalografia taldearen ekimena eta batez ere, Begoña Bazanen kemena eta ardura eskertzekoa da.\nAitor Bergararen esku hartzea, funtsezkoa izan da Zientziateka horrek erdietsi duen garapen arrakastatsuan. Aipatzekoa da halaber Azkuna Zentroak arrakastan izan duen zeregina. Izan ere, Azkuna Zentroak fede onez eskaintzen dizkigu haren aretoak, eta bai giza eta teknika-baliabideak ere.\nHainbat erakunderen laguntzari esker bideratu dira urtero egitekoak diren ekimenak (Día de Darwin, M4temozioa eta Udal Ikastaroak). Hona hemen erakundeak: Cículo Escéptico, Bidebarrieta (Bilboko Udala), BCAM, IK-4 eta Ikerbasque. Bakarkako lagunei ere eskertu behar diegu bere lana: Luís Alfonso Gámez, Begoña Morán, Enrique Zuazua, Guillermo Dorronsoro, Fernando Cossío eta Ainhoa Madariaga.\nZalantzarik gabe, aipamen berezia merezi dute gure hitzaldietarako hizlariek. Dibulgatzaile bikainak dira gure ziklo eta jardunaldietan esku hartu duten guztiak, eta haiei ere ikaragarrizko laguntza eman izana eskertu behar diegu: zorionak eta segi aurrera.\nKatedrak antolatzen dituen jarduera gehienak zuzenean emititzen dira eta eitb.eus-ek grabatzen ditu. Horri esker, gure hitzaldiak, zikloak eta formatu handiko jardunak, hedadura izugarri handia lortzen ari dira. Aitzindaria da lan hau, izugarrizko ahalegina egiten ari gara guztiok, eta oso ondorio onak lortzen ari gara. Hori guztia dela eta, EITBk aipamen berezia behar du.\nIkus-entzunezko atalean, Enrique Borjak (gidoiak) Mikel Ramirezek (irudiak) Ciencia Expresseko bideoak sortzeko egin duten lan bikaina goraipatzekoa da. Era berean, Raul Ibáñezi eskertu behar zaio “Una de mates” bideoetan egindako lana. José A. Pérez Ledok eta Blanca Baenak, Katedrarekiko erakutsi duten konfiantza eta eskaini diguten lankidetza gure esker ona merezi dute.\nJavier Peláez eta Antonio Martínez Roni ere eskerronak adierazi behar dizkiegu, Catástrofe UV podcasten bidez egindako zientzia eta kulturaren hedakuntzagatik.\nNaukas.com plataforma suspertzaile eta iragarle ona da zientziaren esparruan. Gaztelaniazkoen artean bera da Interneten dagoen aktiboena eta eraginkorrena, eta gero eta garrantzitsuagoa bilakatzen ari da bertaratzeko formatuetan ere. 2011tik elkarlanean ari da etengabe Katedrarekin, eta horri esker ere lortu du Katedrak hedadura handi hau. Plataformaren partaideek, sustatzaileek eta erantzuleek dute meriturik handienetakoa: Miguel Artime, Antonio Martínez Ron eta Javier Peláez. Azken hau izan da bereziki Katedrari bultzada handia eman diona, eta bera gabe, Katedra honek ez zituzkeen aurkeztu jadanik burutuak dituen jarduera guztiak.\nArgitalpen-data: 2016/03/21 · Atala: Dibulgazioa, Kultura zientifikoa\nJuan Ignacio Pérez Iglesias Nekez egon daiteke inor ezagutzen ez denaren alde; hortaz, gizarte batean garapen zientifiko eta teknologiko indartsua […]


Bertsoak : ataramiñe\n[bertsolari.eus] ZIEGATIK BERTSOTAN X • TXIPLAS\n[ZIEGATIK BERTSOTAN X] Txiplas bertsolari.eus Hauxe da espetxera sartua izan ondoren egin nuen lehenengo bertsoa. Herriko txokoan ipintzeko bidali nuen. Preso baina libre Askatasuna bilatu nahianta ezin aurkitu garaiz.Bihotza triste neukala sarrinenbilen aurpegi alaiz.Kanpoan libre nintzalakoanpreso sentitzen nintzen maiz.Gaur espetxeko burdin arteanbaina libre sentitzen naiz. Beste hauek, bata bazkal ostean eta bestea afal […]\n[bertsolari.eus] ZIEGATIK BERTSOTAN IX • JOXE DOMINGO AIZPURUA\n[ZIEGATIK BERTSOTAN IX] Joxe Domingo Aizpurua bertsolari.eus Xabier Aranburu Xomorro-ri, Nanterre espetxe frantziarretik 2004an jarri nion hau, berak bidalitakoei erantzuna eman nahian: Gaua kantu bilakatuzmaitasunaren izarrakespainetatik dariobihotzaren irrifarrakhitzak argitutzen ditusentimenduen sugarrakta bertsoa margotzen duzure lumaren indarraktxanpon berean uztartuzargiak eta itzalakzuri beltzeko argazkitanamets galduen zirrarakkolorez jantziko dituegunsentiko ortzadarrakamodioa laztanduzarratsaldeko langarrak. ···· Ondorengo hauek 1992ko urrian jarri […]\n[ZIEGATIK BERTSOTAN VIII] Eusebio Lasarte bertsolari.eus 1994an Alcazar de San Juan espetxean, Ciudad Realen, nengoela, Orioko Kukuarri mendiari jarritako bertsoak dira hauek. 1Mantxako zulo hontatikbertsoak nahi bete,hara Oriyo laztanabarrutik doazte,odolaren mintzoanaturaren artemendi goizale naiz tamendia dut maite. 2Kukuarrik nereganegundoko eragina,zaitut ilunpe hontanpozan imajinanaturaralezak zaituguretzat eginagure zeruko ametsaizarrik garbina. 3Zure baitan sarritannuan […]\n[ZIEGATIK BERTSOTAN VII] Jokin Urain bertsolari.eus Lasturko jaiak, San Nikolasak, irailaren 10ean izaten dira. Huraxe izaten zen guretzat, oso gaztetatik, munduko festarik onena. Hilabete edo gehiago lehenagotik hasita, Lasturko gazteok geuk prestatzen genuen plaza ingurua, taulatua, aparkatzeko lekuak, programa egin… Auzolana, elkarlana… Gero, espetxealdian, neu ezin joanik bertsoak bidaltzen nituen, eta hauek dira urte batean […]\n[ZIEGATIK BERTSOTAN VI] Josu Ormaetxea bertsolari.eus Argazkian: Ezkerrean Josu Ormaetxea, eta eskubian Arreba Julita; erdian ama Blanka besoetan anaia Iñaki duela. Tenerifeko espetxean 1996an jarritako bertsoak. Bertsoak otu eta segidanjarri koaderno honetan,nire asmoa hori izanikahal den une gehienetan,sekulakoak bilatu barikari naiz ahaleginetan,bakarrik barne-barne dudanakanporatuaz benetan. Lehenik gogora datorkidananire borrokakideak,Iñaki, Patxi, Jokin, Luziaeta antzeko maiteak.maitasuna ta […]\n[ZIEGATIK BERTSOTAN V] Abel Enbeita bertsolari.eus Seigarren galeria 1Abendua hasi taurtarrila gerozulo hontan sartutagaude eguneroOtsailak ere agurzer al dator gero?Juez hauen asmoaksomatu ezkeroezer berririk askonolatan espero. 2Tartean izan dirahamaika egun latzazaltzea zaila dabertsoetan zehatzgorputz findu hauetanmakina bat akatsaskatasunarekinez gaude aberatsetorkizuna berrizburni tartean baltz. 3Seigarren zenbakiagure “galeria”hirugarren pisuan“ziega” ileriaehun lagun hirunakadena gazteriabakoitza zenbaki bathau da miseria…!Abereak […]\n[ZIEGATIK BERTSOTAN IV] Pakito Lujanbio bertsolari.eus Nahiz eta Joxe Manuel Lujanbio “Txirrita” bertsolari handia nire birraitonaren lehengusua izan, niregana ez zen beraren bapateko bertsolari sen handirik iritsi. Zaletasun apur bat bai, baina apenas bertso paper batzuk moldatzeko eta ez bat-baterako. Nire espetxealdian bertso paperak erabili nituen nire senideekin uztarketa modura, hots: Gabonetako afariak, gure amaren […]\n[ZIEGATIK BERTSOTAN III] Joakin Arregi bertsolari.eus Zalantza batzuk izan dizkiat bertso sorta hautatzeko unean. Azkenean txoko batean gordeta neukan koaderno batean hauek topatu ditut. Nahiko intimoak dira, eta une oso berezian idatzitakoak. Euskal Herrira itzultzeko erabakia hartu ondoren eta zalantzez beteta nengoela osatutakoak. Avila mendikatera ematen nituen itzulietan inspiratutako bertsoak dira. Venezuelan idatzitako azkenak hain […]\n[ZIEGATIK BERTSOTAN II] XABIER ARANBURU “XOMORRO” ETA JOSEBA ARANIBAR bertsolari.eus Bertso sorta hauek eta beste hamaika bat sorta egin genituen garaian Herrera de la Mancha-ko espetxean geunden. Eta, oker ez banago, astean bitan arratsaldetan patiora jaisten ginenean (jaitsi aldi bakoitzean pare bat orduz) gogotik ekiten genion bertsoaren erreinuan murgiltzeari, aspalditik sorturik geneukan BERTSO ESKOLAN. Kartzelako plazan […]\n[ZIEGATIK BERTSOTAN I] Ibon Muñoa Ibon Muñoa bertsolari.eus FERMIN ETA FERMINA Auzitegi omen denNazional horretan,Fermin eta Ferminaadi leotzetan,urrundu dituztenezazken urteetan,desioa dirdirkadute ninietan. Estuki zeneuzkatenlotuta bilurrak,polizien erdiankeinuak zuhurrak,bat egin zuten zuenbegien agurrak,gogotsu zeuden ezpainhezetsu samurrak. Musu xume harekinizan zen nahikoa,segundo bat bakarrikbaina magikoa,unerik ederrenaberebizikoa,xalo adieraztekoeuren artekoa. Kartzelan zitzaizuenpiztu maitasuna,agerian zegoenatsegintasuna,sentitu zenuten zirtzoriontasuna,zirriekin aurkitularruen tasuna. Haginka etorri […]\n[KARTZELAKO GAIA] Espetxeko sormena, espetxeko bertsolaritza Jokin Urain bertsolari.eus Argazkiak: Xabier Amuriza, Juan Inazio Iztueta fundazioa, XDZ Bertso saioetan “Kartzelako gaia” jartzea ez dakit noiztik datorren kontua den edo nola sortu zen irizpide hori. Saioetan doinua eta neurria aukeratuz, gaiari sakon helduz… duenik onena ematen saiatzen da bertsolaria, saio osoan edo txapelketan zelako garrantzia duen […]


Euskaraldiaren ondorena bideratzeko bilera asteazkenean - Usurbil - Noaua.eus\nEuskaraldiaren ondorena bideratzeko bilera asteazkenean\nNoaua Aldizkaria 2019-02-12 07:00\nBilera deitu du Euskaraldia Usurbilen sustatzen aritu den taldeak asteazken honetarako (otsailak 13), arratsaldeko 18:00etan Potxoenean. Euskaraldiaren ondorena bideratu nahi dute eta martxorako Kike Amonarriz soziolinguista gonbidatu Usurbilera. Hitzordu hau prestatzeko egin dute asteazkenerako deialdia:\nBi hilabete pasa dira Euskaraldiaren lehenengo ekitaldia amaitu zenetik. Une aproposa da Euskaraldian bizitutakoa gogora ekarri eta ondorenari buruz hitz egiteko. Horretarako martxoaren 12an Kike Amonarriz soziolinguista gonbidatu nahi dugu Usurbilera.\nEuskaraldiaren ondorenari forma emateko garaian zu garrantzitsua zara. Horregatik, martxoko ekitaldi hori prestatzen laguntzeko eskertuko genizuke, otsailaren 13an, asteazkenean, arratsaldeko 18:00etan Potxoenean egingo dugun bilerara etortzea.\nGure artean izango zarelakoan!"\nMartxoan hirugarren galdetegia\nGogoan izan, Euskaraldiaren estreinako edizioaren eragina neurtzeko ikerketa egiten ari da Soziolinguistika Klusterra, parte hartzaileei email bidez helarazitako 3 galdetegien bidez. Lehen bi galdetegien olatua igaro zen; lehen galdetegia Euskaraldia hasi baino lehen eta bigarrena amaitu berritan osatu beharra zegoen. Baina adi, hirugarren galdetegia osatzea falta zaigu. Martxoan helaraziko zaigu emailez.\nBigarren Euskaraldia, 2020ko udazkenean\nAhobizi eta Belarriprestok adi, konturatzerako Euskaraldia bueltan datorkigu eta. Azaroaren 23tik abenduaren 3ra Euskal Herrian 220.000 lagunek eginiko ariketa kolektiboak jarraipena izango zuela iragarri zuten sustatzaileek, joan den urte amaierako 11 eguneko ekimena amaitu berritan. Data finkatu dute orain; geure hizkuntza ohituretan eragin eta euskararen erabilera sustatzea helburu duen ekimenaren edizio berria, 2020ko udazkenean ospatuko da.


Irekia Eusko Jaurlaritza - Gobierno Vasco :: Akitania Berria Euskadi Nafarroa Euroeskualdeak 2020ko 2. Deialdian "Jakintzaren ekonomia" ardatzean hautatutako proiektuak aurkeztu dira\nAkitania Berria Euskadi Nafarroa…\nHautatutako 7 proiektuek askotariko sektoreak barne hartzen dituzte, hala nola, nekazaritza eta nekazaritzako elikagaien industria, osasunaren ekonomia, energia berriztagarriak eta zurezko eraikuntza jasangarria\nEuroeskualdeak gaur goizean eman ditu jakitera Akitania Berria Euskadi Nafarroa Euroeskualdeko "Jakintzaren ekonomia" arloko bigarren deialdian aurkeztu diren 24 hautagaitzetatik hautaturiko 7 proiektuak. Deialdiak 400.000 euroko aurrekontua du eta filial ekonomiko nahiz jarduera-sektore bateko erreferentziazko enpresak “Unibertsitatetik enpresaraino” biltzea du helburu, Euroeskualdearen ikuspegia abiapuntu izanik, Akitania Berrian, Euskal Autonomia Erkidegoan eta Nafarroako Foru Erkidegoan kokatutako bazkideen artean sinergiak eta osagarritasunak garatuko dituen proiektu baten inguruan.\nAukeratutako proiektuak prentsaurreko telematiko batean iragarri dira eta bertan izan dira Mikel Antón, Eusko Jaurlaritzako Europako Gaietarako zuzendaria; Mathieu Bergé, Euroeskualderako eta Mugaz Gaindiko Lankidetzarako eskualde kontseilaria eta Izaskun Goñi, Nafarroako Gobernuko Ekonomia eta Enpresa Politikaren eta Lanaren zuzendari nagusia.\n"Fabrikazio aurreratua – Aeroespaziala – Aeronautika" esparruan, Euroeskualdeak VALIDDANTENNESS proiektuari eman dio diru-laguntza: ANTERAL (NAF), NAITEC (NAF), LAAM (LAAM aerospace additive manufacturing) (NOA), Fundación Centro de Tecnologías aeronáuticas CTA (NAF), Hegan Basque Aerospace Cluster (EUS) eta Microlan Aerospace (NAF) erakundeek aurkeztua. Ekimenak 68.700 euroko diru-laguntza jaso du eta antenen metalezko fabrikazio gehigarriko teknikak aztertu eta baliozkotzea du xede aplikazio espazialetan erabiltzeko, satelite txikietarako (small satellites) zehazki.\nNekazaritzaren eta nekazaritzako elikagaien industriaren esparruan AGROTIC HUB izan da aukeratutako proiektua - NAGRIFOOD (NAF), AGRI-SUD-OUEST (NOA) eta Euskadiko Elikadura Klusterren Elkartea (EUS) buru dituela. Proiektuak 52.212 euro lortu ditu eta hiru eskualdeetako nekazaritzako elikagaien enpresen eraldaketa digitala bultzatzen lan egingo du, irtenbide berritzailerik onenak enpresetara eta batez ere ETEetara hurbiltzeko mugaz gaindiko baliabideen Hub bat (konexio-zentroa) sortuz.\nOsasunaren arloari dagokionez, Euroeskualdeak BILEBANK proiektua finantzatuko du 68.700 eurorekin, Ikerketa Mediko Aplikaturako Fundazioak aurkeztua - FIMA (NAF), Miguel Servet Fundazioa (NAF), IIS Biocruces (EUS) eta Université Bordeaux (NOA); eta 57.250 eurorekin VASADIN proiektua, Biodonostia Institutua Elkarteak (EUS), NAVARRABIOMED-Miguel Servet Fundazioak (NAF) eta ALLIS - NA (NOA) AUTONOM’LABek aurkeztua.\nEuroeskualdean giza behazun-laginen biobanku komun eta funtzional bat ezartzea da BILEBANKen helburua, "Bilebank" -behazun banku- bat, biopsia likido hori aztertu beharrezkoak diren prozesuak findu eta bazkideen arteko lankidetza zientifiko eta teknologikoa indartzeko. Proiektu aitzindaria da, izan ere, giza behazunen laginak sistematikoki bilduko dituen nazioarteko biobanku bat garatzeko Europako lehen ekimena da hau.\nVASADIN proiektuaren asmoa adinekoen osasun-arretarako eredu bat definitzea da, balioa sortuko duena eta populazio-talde horrek balioetsitako benetako beharrei eta osasun-emaitzei erantzungo diena.\nBi proiektuk ordezkatzen dute energia berriztagarrien sektorea: RENOVABLES proiektuak, UPV-EHU ECLEDER (EUS), BCAM (EUS), ALERION TECHNOLOGIES (EUS), UPNA – ISC (NAF), CENER (NAF), NAITEC (NAF), CATEDRA TRENT – Sciences Po Bordeaux (NOA), INRIA (NOA), IMB (NOA) buru dituena; eta HIDRO-TTIPI proiektuak, Goiener S.Coop (EUS), Nafarkoop Energia S.Coop (NAF) eta I-ENER SAS (NOA) erakundeek aurkeztua.\nRENOVABLES proiektuak 47.449 euroko diru-laguntza izango du eta Bizkaiko golkoan ekonomia urdina bultzatzeko Euroeskualdeko eragile sozioekonomikoen arteko lankidetza estrategikoa sustatzea du helburu. Itsasoko energia berriztagarrien esparruan maila altuko garapen eta prestakuntzarako nukleo bat sortzea da proiektuaren asmoa, Euroeskualdeko itsas eremuan erreferentziazko trakzio-nodo bihur dadin.\nHIDRO-TTIPI proiektuak, berriz, 67.287 euroko diru-laguntza izango du lurraldean dauden errota hidraulikoen azterketa zehatza egiteko eta horiek berreskuratu zein eguneratzeko egokienak diren 6 kasu identifikatzeko.\nAkitania Berria Euskadi Nafarroa Euroeskualdearen Plan Estrategikoa 2021-2027\nMathieu Bergé Euroeskualderako Eskualde kontseilariak aukera hau baliatu du Akitania Berria Euskadi Nafarroa Euroeskualdeak 2021-2027 aldirako Plan Estrategiko berria egiteko lanak abian jarri dituela iragartzeko. Bertako helburu nagusiak jasangarritasuna, digitalizazioa, gizarte-kohesioa eta enplegua izango dira eta 2021eko udaberrian amaitzea aurreikusten da.\nPlan honetako berrikuntzetako bat Akitania Berria Euskadi Nafarroa Euroeskualdeak etorkizuneko Estrategiari herritarrak modu aktiboan inplikatzeko izaera parte-hartzaile sendoa emateko duen asmoa da. Hori dela eta, herritarrei irekita dagoen galdetegi bat prestatu du erakundeak bere webgunean, lurraldeak etorkizunean izango dituen erronkei eta lehentasunei buruzko iruzkinak, gogoetak eta ekarpenak jasotzeko.


Maialen Galarraga: «Ez dago argi gizakiak klima noraino kontrola dezakeen» | Gizartea | Berria\nMaialen Galarraga. Filosofoa\n«Ez dago argi gizakiak klima noraino kontrola dezakeen»\nEztabaida sortu da klimaren aldaketari aurre egiteko neurrien inguruan. Galarragaren ustez, arazoari aurre egiteko garrantzitsuena da orain posible ikusten ez diren gauzak posible egitea.\nAmesgaiztoak ez du amaierarik. Ez behintzat epe laburrera. Hori dela eta, hainbat zientzialariren aburuz, gizakiak berak klimaren aldaketari aurre egiteko, klima manipulatzeko neurri zientifikoak hartu beharko lituzke. Geoingeniaritza izena hartu du gaiak. Maialen Galarraga (Leioa, Bizkaia, 1978) ingurumen filosofoa da Lancasterko Unibertsitatean (Ingalaterra), eta GeoE proiektuarekin dokumentala egiten ari da, gaia gizartean lantzeko xedez.\nNiretzat, arazoa konpainia handiena da, hau da, inbertsioen arazoa da, lurralde garatuena, alegia. Zalantzarik gabe, energia berriztagarrietan inbertitu beharko genuke, eta iraunkorrak ez diren praktikak ahalik eta lasterren baztertu beharko genituzke. Orain, posible ikusten ez diren gauzak posible egitea da garrantzitsuena.


'Ongi Etorri Eskolara' proiektua abian jarriko da | El Diario Vasco\nZarautz'Ongi Etorri Eskolara' proiektua abian jarriko da\n'Ongi Etorri Eskolara' proiektua abian jarriko da\nOngi etorri eskolara. Egitasmoaren aurkezpenean Zorrozua, Dorleta eta Oihane egon dira. / AMAXKAR\nOrokieta eta Antoniano ikastetxeetan burutuko da proiektu hau, iritsi berrien eta bertako familien arteko zubiak eraikitzeko\nJUAN MARI ZUBIAURRE ZARAUTZ. Jueves, 5 octubre 2017, 00:24\n'Ongi etorri eskolara', kultura artekotasuna osotasunean lantzen duen proiektu bat da, gelan, eskolan, familiekin eta auzoan edo herrian. Duela hiru ikasturte jarri zuten martxan Donostian emaitza oso positiboekin eta, esperientzia horretan oinarrituta, orain Zarautzera iritsi da.\nIratxe Zorrozuak, Immigrazio zinegotziak, eta Dorleta Mikeok, Elkarrekin kooperatibako kideak, proiektu honen berri eman dute eta bertan izan da baita ere Oihane Aisa herriko ikastetxeetan 'Ongi etorri eskolara' proiektua kudeatuko duen emakumea.\nOrokieta eta Antoniano ikastetxeetan jarriko da proiektua martxan aurten, eskoletan kultur artekotasuna lantzeko helburuarekin. Kultur aniztasuna ikastetxe guztietan lantzen da, baina lanketa hori ikasgelan gelditzen da sarritan. «Irakasleek eta ikasleek jorratzen dute gaia, baina ez da ikastetxe osora zabaltzen. Proiektu honekin eskolako komunitate osoa inplikatu nahi dugu», adierazi du Dorleta Mikeok.\nIrakasleez eta ikasleez gain, ikastetxeetako gainerako langileak eta gurasoak kultur artekotasunaren lanketan parte hartzeko asmoarekin sortu zuten 'Ongi etorri eskolara' egitasmoa eta orain herriko bi ikastetxeetan landuko dute.\nKanpotik datorren familiari begira sortzen da proiektu hau. Familia laguna programaren bidez askotariko sendiak batzen dituzte, bertakoak zein kanpotik etorritakoak. Zehazki, gela bereko haurren familiak elkar aurkezten dituzte, binaka, elkar ezagutu dezaten. Horietako bat bertakoa izango da eta bestea atzerritik heldutakoa eta haien seme-alabak, berriz, eskolara iritsi berriak.\nJoan den ikasturtean 17 haur etorri ziren Zarautzera, «gehienetan lehen hona etorritako amak dituzte, lan bila etorriak eta behin hemen egokitzen direnean seme-alabak ekartzen dituzte», azaldu dute aurkezpenean.\n«Eskolarako egokitzapen horretan, hasieran, hizkuntza ez ezagutzeagatik eta eskolarizazio sistemak ere bestelakoak direlako, bertakoak ez diren familiak askotan galdu samar ibiltzen dira. Egokitzapen hori samurragoa izan dadin eta ongi hartuak direla senti dezaten, etorri berriek familia lagun bat izango dute eskolari dagokion informazio guztia eskaini eta babesteko», azaldu du Dorletak.\n6-12 urte bitarteko haurren familiek ikastetxeetan eman dezakete izena familia laguna programan parte hartu ahal izateko. Aurreko ikasturtetik ari dira Orokieta eta Antonianoko familiei egitasmo honen berri ematen eta erantzun ona jasotzen ari dira. Integrazioa eta kultur aniztasuna bultzatzea da azken finean guzti honen helburua.\nGutiérrez: «La naturaleza en Australia es mucho más salvaje y me encanta, da mucha vida» Tres de tres para el equipo de rugby


internet | Euskara\nEzagutzen al duzu euskontu.com? Deskontuak ere, euskaraz!!\nEzagutzen al duzu Euskontu, euskontu.com? Badakizu, Interneten gero eta ohikoagoak dira deskontuak eskaintzen dituzten webguneak, seguru baten bat erabili duzula noizbait. Bada, euskaldunok ere euskara hutsean egindako mota horretako webguneak ere baditugu; tartean, esan duguna, euskontu.com, hauxe bera. Emango al dugu paseotxo bat bertatik, Euskararen inguruko gure blogean? 🙂\nZer da Euskontu? Kopiatuko dugu, ondo baderitzozue, webgunean bertan agertzen den azalpena: “Euskal kontuak eta deskontuak -diote hor-, hori da Euskontu, azken finean“. Gustuko dugun hori eskaintzen dute, “beti ere euskaraz, eta, gainera, beherapenarekin“. Euskaraz bizitzea ahalbidetzen duten enpresek burututako kalitatezko produktu eta zerbitzuak aurkituko ditugu euskontu.com-en.\neuskontu.com webgunearen irudi bat.\nNolako produktu eta zerbitzuak erosi ahal ditugu Euskontu webgunean? Ba ia denetarik dugu eskuragarri hor. Jatetxak, kontzertuak, kirol ekintzak, ikuskizunak, moda,ihesaldiak, osasuna, estetika… “Egunero aisia euskaraz gozatzea erraztuko dizun plan berri bat eskainiko dizugu“, horrela dago iragarrita webgunean. Interesgarria, ez?\nEuskontu hitza, beraiek azaltzen dutenez, “euskarazko deskontuei izena emateko gure taldeak asmatu duen terminoa da“. Oso hedatuta daude, hasieran esan bezala, deskontuak eskaintzen dituzten webguneak; bada, euskontu.com da euskaldunok dugun “bertsioa” :-).\nZenbait modu desberdin ditugu, gainera, jakiteko zein euskontu berri dauden. Webgunea bisitatu ahal dugu, jakina, baina harpidetza ere egin ahal dugu, beti jakinaren gainean egoteko. Sare sozialetan ere aktiboak dira webgunearen arduradunak: Facebook eta Twitterren jarraitu ahal ditugu euren eskaintzak, euskontuak azken finean.\nTweets sobre “euskontu”\nAsko gustatu zaigu nola azaltzen duten Euskontu-n zer egin behar dugun erabiltzaileok erosteko: bideo baten bidez egiten dute!! 🙂 Begira, begira, hemen dago:\nAmaitu baino lehen, azken gauza bat: igandean Tolosan ospatuko dugun Kilometroak jaiaren inguruko atal berezia dute, hauxe. Zozketa bat egongo da abian, urriaren 6an bertan (igandean), partekatu berri dugun estekan argi eta garbi azalduta dagoenez.\nErabiltzen al dituzue honelako webguneak? Guri, benetan, hau asko gustatu zaigu 😉 Mila esker guztioi, hemen bilduko gara laster!\nThis entry was posted in bitxikeriak, sare sozialak, teknologia and tagged euskara, euskontu, internet on 3 urria, 2013 by blogs eitb.


Taldean edota bakarka, Santio mendira igotzeko indarrik inork ba al dauka? - Kronika\nTaldean edota bakarka, Santio mendira igotzeko indarrik inork ba al dauka?\nHilaren 21ean egingo da aurten?Santio Igoera Herrikoia. Izen-ematea ireki da.\nAurtengoan festetako egitarautik kanpo egitea erabaki dute antolatzaileek, «guztia ondo antolatzeko egokiagoa» iruditu zitzaielako iraila. Beraz, Santio Igoera Herrikoia hilaren 21ean egingo da. Dagoeneko bizikletak prestatzen hasi daiteke erronkari aurre egiteko prest dagoen guztia. Baita hankak ere. Izan ere, ibilbidea motza da, 298 metroko garaiera baitauka Santiomendik, baina aldapak, kozkorrak; %16 eta %22 arteko desnibelak izango dira.\nAdin guztietan, aukera\nDagoeneko izena emateko epea ireki dute. Helduen kasuan, 5 euro ordaindu beharko dira, eta gainontzekoek, ezer ez. Kiroldegian eta Gerizpe Okindegian eman dezakete dagoeneko izena, edo, bestela, irailaren 21ean bertan, Joseba Barandiaran plazan.\nAdin desberdinetako bizikleta zaleek hartu ahal izango dute parte. Arratsaldeko 16:00etan haur txikienen, alebinen eta infantilen txanda izango da. Txikienak Joseba Barandiaran plaza inguruan ibiliko dira. Alebinek eta infantilek, berriz, LH 5 eta 6 eta DBH 1 eta 2 mailetakoek, Joseba Barandiaran plazatik atera eta Ipintza Sagardotegiraino igo beharko dute.\nArratsaldeko 18:00etan, berriz, helduek ekingo diote pedalak astintzeari. Hauek ere Joseba Barandiaran plazatik aterako dira, eta herrian bueltaxka eginda, Santiomendin gora igoko dira. Helmuga, ermitan izango dute.\nEtzion/Etziok erronka, taldeka\nBakarka ez ezik, taldeka ere parte hartzeko aukera izango da, Etzion/Etziok erronka ere martxan baitago, talde edota klubak mugiarazteko.\nHauen kasuan, talde bakoitzean gutxienez 3 eta gehienez 6 partaide onartuko dira, beti ere, talde mixtoak badira (sexu ezberdineko taldekide bat beharko da, gutxienez). Sailkapenean, hirugarrenaren denborak balioko du, eta talde irabazleak 6 lagunentzako bazkari edo afaria irabaziko du, Ipintza sagardotegian.\nBakarka, berriz, sari berezia ere izango da; Ipintza paretik pasatzen diren aurreneko gizon eta emakumeak jasoko dute.


Fernando Etxegarai eta Alizia Olazabal nagusi IV. Aloñako Igoeran - Debagoiena - Goiena.eus\nFernando Etxegarai eta Alizia Olazabal nagusi IV. Aloñako Igoeran\nMaider Arregi 2008-04-20 19:33\nEz zen errekorrik hautsi inoizko Aloñako igoera jendetsuenean. Guztira, 302 lasterkarik eman zuten izena nahiz eta 15 lagunek ez zuten azkenean parte hartu. Fernando Etxegarai eta Alizia Olazabal izan ziren bai gizonezkoetan eta baita emakumezkoetan lehenak helmugaratzen. Santi Mendiola, antolatzailea oso pozik azaldu zen eta balorazio positiboa egin zuen.\nFernando Etxegarai berarrak eskuratu zuen garaipena. Pozik agertu zen egindako lanarekin eta denborarekin (1:15:42). Igoeran ondo eta eroso zegoela gaineratu zuen. Jaitsieran ordea ez erortzeko, kontu handia izan zuela adierazi zigun, "lurra oso irristakorra zegoen eta lokatza eta harri solte asko zeuden bidean".\nUne oro eta minutu eskasera Okendoko Jose Felipe Larrazabal (1:17:07) izan zuen. Dena den, erritmoari eutsi zion Etxegaraik eta Urtiagainetik aurrera bera nagusitu zen lasterketako buru jarrita. Urtiagain lasterketako puntu erabakiorra izan zen. Bertaraino topera joan ziren lasterkariak, baina handik aurrera korrikalari bakoitzak bere erritmoa jarri zuen aldapa gogorrenei aurre egiteko. Aloñako gurutzera lehena iristen Etxegarai bera izan zen.\nEmakumezkoetan, lehena helmugara iristen Alizia Olazabal irundarra izan zen (1:30:15). Igoeran pixka bat kosta egin zitzaiola erritmoa hartzea azaldu zigun baina erritmoa mantentzea lortu zuen. Gustura azaldu zen egindako lanagatik eta aldapa gogorrenetan korrika igotzeko gai izan zelako. Jaisten, ordea, motelago ibili zen oso lokaztuta zegoelako Aloña.\nNerea Amilibia (1:32:55) aiarra oso gertu izan zuen lasterketa osoan zehar. Baina Olazabalek hasieratik hartu zion aurrea eta Aloñako aldapa gogorrenetan distantzia areagotzea lortu zuen Amilibia atzean utzita. Gaineratu zuen lasterkarien maila onak norberaren hoberena ateratzea eskatzen zuela.\nDebagoiendarrek oso maila ona erakutsi zuten eta emaitza ere bikaina eskuratu zuten. Guztira, 66 debagoiendarrek hartu zuten esku. Helmugara iristen lehena Asier Urdanpilleta oñatiarra izan zen (1:22:23), sailkapen nagusian laugarrena. Oso gustura igo zuen hiruko talde batean Urdanpilletak. Jaitsieran ere ondo moldatu zela adierazi zigun. Lasterketaren gakoa Urtiagainetik gorako aldapan izan zela kontatu zigun. Bestalde maila oso ona zegoela gaineratu zuen eta jendea asko prestatzen zela mendi lasterketa honetarako.\nEmakumezkoetan, Saioa Arkonada (1:44:12) oñatiarra izan zen lehen debagoiendarra helmugara iristen. Igoeran oso ondo ikusi zuela bere burua adierazi zigun. Jaitsierako azken 200 metrotan ordea sufritu egin zuela kontatu zigun. "Atzealdean beste neska bat zetorren eta nire postua mantendu nahi nuen eta estutu beharra izan dut". Arkonadarendako, gainera, bigarren mendi lasterketa izan da Aloñakoa. "Eskerrak eman nahi dizkiet lasterketa egitera animatu nautenei".\nSanti Mendiola, antolatzailea, oso pozik azaldu zen eta balorazio guztiz positiboa egin zuen. Zapatuan euri zaparrada eta txingorra bota zuen Aloñan eta beldur ziren zirkuitua kondiziotan egongo ote zen. Baina eguraldiak lagundu zuen domekan eta emaitza ona izan zela azaldu zigun Mendiolak. "Inoiz baino parte hartzaile gehiagok eman dute izena, 302 lasterkarik". "Errekorrik ez zen hautsi baina lasterkariak maila polita erakutsi zuten. Honek datorren urterako ilusioa mantentzen du", gaineratu zuen Mendiolak. Orain arteko Aloñako igoeran jendetsuenean, gizonezkoetan, ez zen errekorra haustea lortu (1:13:23). Emakumezkoetan errekor marka ere ez zen lortu haustea minutu oso gutxigatik (1:28:47).\nLehen beteranoa Etxarri Aranazeko Ander Unzurrunzaga (1:22:23) izan zen. Emakumezkoetan, berriz, Helena Perez (1:45:41) gorliztarra iritsi zen lehena.\n1. Alizia Olazabal 1:30:15\n2. Nerea Amilibia 1:32:55\n3. Jaione Sasieta 1:43:28\n4. Saioa Arkonada 1:44:12\n5. Ainhoa Jauregi 1:44:34\n1. Fernando Etxegarai 1:15:42\n2. Jose Felipe Lararzabal 1:17:07\n3. Jokin Lizeaga 1:17:56\n4. Asier Urdanpileta 1:19:58\n5. Aritz Kortabarria 1:19:18\nDebagoieneko lehen 30ak\n1. Asier Urdanpileta 1:18:58\n2. Aritz Kortabarria 1:19:18\n3. Joxe Mendiola 1:22:48\n4. Bittor San Jose 1:25:07\n5. Xabier Elkoro 1:27:32\n6. Aitzol Guridi 1:30:08\n7. Aitor Goñi 1:30:16\n8. Iker Herran 1:30:57\n9. Iker Agirrebalzategi 1:31:15\n10. Imanol Guridi 1:32:15\n11. Iñaki Arriaran 1:32:33\n12. Jose Luis Barrena 1:32:38\n13. Jabier Arriaran 1:33:34\n14. Kepa Larrea 1:34:22\n15. Ekaitz San Vicente 1:34:31\n16. Aitor Elkoro 1:34:37\n17. Joxan Larrea 1:34:56\n18. Iban Guridi 1:36:27\n19. Ioseba Berezibar 1:37:15\n20. Unai Agirrebalzategi 1:37:27\n21. Unai Gartzia 1:37:35\n22. Alberto Ozaeta 1:39:32\n23. Iosu Cascon 1:39:34\n24. Bartolome Gartzia 1:40:36\n25. Gorka Sudupe 1:40:56\n26. Antonio Matilla 1:41:21\n27. Jesus Odriozola 1:41:27\n28. Javier Arkonada 1:41:47\n29. Iokin Garai 1:43:06\n30. Saioa Arkonada 1:44:12\nOharra: www.aloina.net helbidean zerrenda osoa duzue.


“Kazetari-lanaren oraina eta geroa”. Horixe da, azaroaren 4an (osteguna) EHUko Kazetaritza Sailak antolatu duen mahai-inguruaren izenburua. Berton izango dira Jose Felix Azurmendi kazetaria (prentsa, irrati eta EITBn hainbat ardura izan dituen profesionala) eta Xabier Letona “Argia” astekariko egungo zuzendaria. Ekitaldia 13:00etan izango da Liburutegi Zentraleko hitzaldi aretoan. Sarrera irekia da. | Multimedia Komunikazioa Unibertsitate Masterra\n“Kazetari-lanaren oraina eta geroa”. Horixe da, azaroaren 4an (osteguna) EHUko Kazetaritza Sailak antolatu duen mahai-inguruaren izenburua. Berton izango dira Jose Felix Azurmendi kazetaria (prentsa, irrati eta EITBn hainbat ardura izan dituen profesionala) eta Xabier Letona “Argia” astekariko egungo zuzendaria. Ekitaldia 13:00etan izango da Liburutegi Zentraleko hitzaldi aretoan. Sarrera irekia da.\nHome » Berriak » “Kazetari-lanaren oraina eta geroa”. Horixe da, azaroaren 4an (osteguna) EHUko Kazetaritza Sailak antolatu duen mahai-inguruaren izenburua. Berton izango dira Jose Felix Azurmendi kazetaria (prentsa, irrati eta EITBn hainbat ardura izan dituen profesionala) eta Xabier Letona “Argia” astekariko egungo zuzendaria. Ekitaldia 13:00etan izango da Liburutegi Zentraleko hitzaldi aretoan. Sarrera irekia da.\n“Kazetari-lanaren oraina eta geroa”. Horixe da, azaroaren 4an (osteguna) EHUko Kazetaritza Sailak antolatu duen mahai-inguruaren izenburua.\nBerton izango dira Jose Felix Azurmendi kazetaria (prentsa, irrati eta EITBn hainbat ardura izan dituen profesionala) eta Xabier Letona “Argia” astekariko egungo zuzendaria. Ekitaldia 13:00etan izango da Liburutegi Zentraleko hitzaldi aretoan. Sarrera irekia da.